title: Merikrotit

text: Merikrotit ("Lophiidae") on krottikaloihin kuuluva heimo. Heimon lajeja tavataan kaikista valtameristä pääasiassa lämpimissä ja lauhkeissa vesissä.


title: Merikrotit

text: Varhaisimmat merikrottien heimoon kuuluvien lajien fossiilit on ajoitettu eoseenikaudelle. Merikrotteihin kuuluu neljä sukua ja 25 lajia. Kooltaan heimon kalat ovat tyypillisesti 25–50 cm pitkiä, mutta suurimmat lajit voivat saavuttaa 120 cm:n pituuden. Tyypillisin heimon piirre on litteä ja hyvin suurikokoinen pää. Suu on hyvin suuri ja alaleuka työntyy yläleukaa pidemmälle. Kalojen ruumis kapenee pyrstöä kohden. Selkäevän ensimmäiset ruodot ovat pidentyneet ja toinen selkäevistä on pehmeä. Rintaevät ovat merikrottilajeilla suuret ja viuhkamaiset. Ruumiissa on usein värekarvamaisia ulokkeita, erityisesti päässä. Väriltään merikrottilajit ovat tyypillisesti yksivärisen harmaita tai mustia. "Sladenia"-suvun lajeilla on ruumiissa tummempaa kuviointia.


title: Merikrotit

text: Merikrottilajeja tavataan Pohjoisesta jäämerestä, Atlantista Välimeri mukaan luettuna, Intian valtamerestä ja Tyynestämerestä. Ne elävät lähellä pohjaa tyypillisimmin 200–1 000 metrin syvyydessä. Merikrottilajien ravintoa ovat pienemmät kalat. Monet merikrottilajit, kuten merikrotti ("Lophius piscatorius"), mustaeväkrotti ("Lophius gastrophys") ja "Lophius americanus", ovat tärkeitä kalastuksen kohteita.


title: Punk & Pillu

text: Punk & Pillu on vuonna 2010 perustettu suomalainen pienlevy-yhtiö.


title: Ketonen

text: Ketonen on suomalainen sukunimi:


title: Jalkapallon Itä–Länsi-sarjan kausi 1939

text: Jalkapallon Itä-Länsi-sarja 1939 oli neljäs kausi jolloin Itä-Länsi-sarjaa pelattiin. Sarjaa laajennettiin edellisestä kaudesta. Joukkueet jaettin kuuteen lohkoon, joiden voittajat kamppailivat noususta mestaruussarjaan.


title: Jalkapallon Itä–Länsi-sarjan kausi 1939

text:
(0-0) Ottelu päättyi KPV:n voittoon 7-2, mutta vastalauseen jälkeen voitto annettiin OPS:lle. Maalit merkittiin 0-0.
Pelaamatta ottelut KIF- Drott ja TaPa-AIFK


title: Paavilainen

text: Paavilainen on suomalainen sukunimi:


title: Mikola

text: Mikola on suomalainen sukunimi ja joissakin maissa myös etunimi:


title: Urpo Viinikka

text: Toivo Urpo Viinikka (6. maaliskuuta 1920 Helsinki – 25. elokuuta 1944) oli suomalainen lääketieteen kandidaatti ja sotilasvirkamies joka teloitettiin elokuun lopulla 1944. Viinikka oli ainoa päällystöön kuulunut jatkosodan aikana teloitettu suomalainen sotilas. Hän oli sotilasarvoltaan korpraali mutta sotilasvirkamiehenä hänet rinnastettiin tehtäviensä vuoksi päällystöön.


title: Urpo Viinikka

text: Viinikan vanhemmat olivat johtaja Toivo Abraham Viinikka ja Ester Edit Snellman. Hän ehti olla kolme kuukautta naimisissa sarjakuvapiirtäjä Ola Fogelbergin tyttären Ruth (Toto) Fogelbergin kanssa.


title: Urpo Viinikka

text: Viinikka pääsi ylioppilaaksi Helsingin yhteiskoulusta ja realilukiosta 1938. Hän opiskeli Helsingin yliopistossa, suoritti lääketieteen alkututkinnon 1939 ja valmistui lääketieteen kandidaatiksi 1941. Viinikka suoritti varusmiespalveluksensa 1940 ja hänet ylennettiin korpraaliksi samana vuonna. Jatkosodan aikana Viinikka oli lääkärinä eri joukko-osastoissa ja viimeksi hän oli Erillinen Pataljoona 22:n pataljoonalääkärinä.


title: Urpo Viinikka

text: "Kranaattikauhusta" kärsinyt Viinikka pakeni 10. heinäkuuta 1944 Suistamon Loimolassa joukkosidontapaikalta, jossa hän oli ollut yksin lääkärinä ja jonne oli juuri tuotu paljon taistelussa haavoittuneita. Metsässä täysin sekavana harhaillut Viinikka saatiin kiinni jo seuraavana päivänä ja hänet vietiin sotasairaalaan Seinäjoelle. Mielentilatutkimuksessa hänen katsottiin olleen psykoosin alaisena, mutta hänet palautettiin siitä huolimatta elokuun lopussa omaan joukko-osastoonsa syytettäväksi pelkuruudesta. Todistajanlausuntojen mukaan Viinikka kannatti liittoutuneita ja kuunteli Ruotsin radiota, millä perusteella hänen arveltiin vain teeskennelleen oireensa. Viinikka tuomittiin sotapelkuruudesta kuolemaan 7. divisioonan komentajan Selim Isaksonin asettamassa pikaoikeudessa 25. elokuuta 1944. Tuomio pantiin täytäntöön samana päivänä. Viinikka oli viimeisiä Suomessa teloitettuja suomalaisia.


title: Urpo Viinikka

text: Myös 11. divisioonan tiedustelu-upseerina toiminut majuri Max von Hellens tuomittiin kuolemaan vakoilusta vuodenvaihteessa 1942–1943. Hänen tuomiotaan ei kuitenkaan pantu täytäntöön Yhdysvaltain painostuksen takia ja presidentti Risto Ryti hylkäsi von Hellensin oman armonanomuksen mutta jätti von Hellensin vaimon tekemän armonanomuksen ratkaisematta koko sodan loppuajaksi. Välirauhan jälkeen syyskuussa 1944 von Hellens vapautettiin liittoutuneiden hyväksi toimineena.


title: Urpo Viinikka

text: Viinikan vaimo Toto Fogelberg-Kaila nosti tapauksesta sodan jälkeen kanteen ja sotaviskaali ryhtyi viemään juttua eteenpäin. Viinikan tuominnutta sotatuomaria ja divisioonan sekä pataljoonan komentajaa syytettiin virkavirheestä, sillä Viinikkaa koskeneita lausuntoja oli annettu ja tulkittu puolueellisesti eikä pikaoikeuden asettamiselle ollut laillisia perusteita, sillä menettely oli tarkoitettu vain tapauksiin, joissa rankaisemisen lykkääminen voisi vaarantaa turvallisuuden. Kaikki syytteet kuitenkin hylättiin sotaylioikeudessa ja lopulta myös korkeimmassa oikeudessa vuonna 1947.


title: Tonteri (sukunimi)

text: Tonteri on Suomessa esiintyvä germaanisperäinen sukunimi. Se on "suojattu sukunimi" kuten nykyään kaikki Suomessa käytetyt sukunimet. Ulkopuolinen ei voi ottaa nimekseen Tonteri ilman laillista hyväksyttävää syytä.


title: Tonteri (sukunimi)

text: Nykyisin Tonteri nimi on tavallinen muun muassa seuraavilla paikkakunnilla:


title: Tonteri (sukunimi)

text: Vanhimmat tiedot Tonder, Tonteri-nimistä ovat Etelä-Karjalasta. Jääsken tilikirjoihin on merkitty Staffa tond 1546 l. tonderijn 1546 ja l tondheri 1564, vuonna 1625 oli Jääsken lautamiehenä Lasse Tonteri. Antreassa on kirjattu Thomas Tonderi 1726 ja Tuomas Tonteri 1888. Raudussa on Tontereita asunut ainakin 1700-luvulla, ja Kivennavalla on Tonteri kiteytynyt Tonterin kylänkin nimeksi. Siirtolaisina Tontereita on sotien jälkeen tullut runsaasti ennen kaikkea Hämeeseen Antreasta ja Vuoksenrannasta, mutta jonkin verran myös Kirvusta, Vuokselasta ja Kivennavalta, Tonder-nimisiä (74) Muolaasta. Pohjanmaalta on kirjattu Jåp tonderssn 1543. Nimen taustalla on ilmeisesti germaanista lainaa oleva Donder, Donner, Dunder (suomeksi 'ukkonen'), joka on voinut esiintyä varhaisena sotilasnimenäkin.


title: Jalkapallon B-sarjan kausi 1940–1941

text: Jalkapallon B-sarja 1940-1941 oli aikaisempaa Itä-Läsi -sarjaa ja myöhempää Suomensarjaa vastannut sarjataso, joka pelattiin 8 joukkueen sarjana yhdessä lohkossa ja nimettiin B-sarjaksi.


title: Jalkapallon B-sarjan kausi 1940–1941

text: Sarjaan osallistuivat Mestaruussarjasta 1939 pudonnut Kuopion Pallotoverit (toinen putoaja Viipurin Reipas ei saanut joukkuetta kasaan) ja Itä-Länsi -sarjan 1939 kärkipään joukkueet.


title: Jalkapallon B-sarjan kausi 1940–1941

text: Sarjaa ei ennätetty pelata aivan loppuun, kun uusi sota keskeytti urheilutoiminnan Suomessa. Kolme ottelua jäi pelaamatta. Sarjan kaksi parasta nousi Mestaruussarjaan, joka seuraavan kerran onnistuttiin pelaamaan kaudella 1943-1944.


title: Liukkonen

text: Liukkonen on suomalainen sukunimi, joka on muun muassa seuraavilla henkilöillä:


title: Stenbäck (suku)

text: Stenbäck on Pohjanmaalta lähtöisin oleva suomalainen sivistyssuku. Suvun jäsenet ovat vaikuttaneet muun muassa herätysliikkeissä ja fennomaaneina. Osa suvun jäsenistä on suomentanut sukunimensä muotoon Kivekäs. Suomessa on muitakin Stenbäck- ja Kivekäs-nimisiä sukuja, joilla ei ole tunnettua yhteyttä tähän pohjalaiseen sukuun.


title: Stenbäck (suku)

text: Suvun arvellaan olevan lähtöisin Laihian Lyyskilässä sijainneesta Liukun talosta, josta kotoisin ollut pappi Josef Henrikinpoika (1682–1737) otti kouluvuosinaan Vaasassa käyttöön rehtorinsa antaman sukunimen "Ste(e)nbäck". Nimi viittasi joessa kotitalon kohdalla olleeseen suureen kiveen (). Isonvihan aikana kovia kokenut Josef Stenbäck toimi viimeksi Ilmajoen kappalaisena. Hänen jälkeläisissään oli useassa polvessa pappeja Etelä-Pohjanmaan seurakunnissa ja monta lääninrovastia. Myöhemmin osa sukuun kuuluneista suomensi sukunimensä "Kivekkääksi" ja muutamat vanhan kantatalon mukaan "Liukuksi".Ministeri Pär Stenbäck (s. 1941) on eri sukua.


title: Soininen (täsmennyssivu)

text: Soininen voi tarkoittaa seuraavia:


title: Hynninen

text: Hynninen on suomalainen sukunimi, joka on muun muassa seuraavilla henkilöillä:


title: Tuukkanen

text: Tuukkanen on suomalainen sukunimi:


title: Vesanen

text: Vesanen on suomalainen sukunimi, joka on muun muassa seuraavilla henkilöillä:


title: Z Grill

text: Benjamin Franklin Z Grill tai Z Grill on helmikuussa 1868 Yhdysvalloissa julkaistu Benjamin Franklinia esittävä yhden sentin postimerkki. Se on Yhdysvaltain harvinaisin postimerkki, sillä sitä tunnetaan vain kaksi kappaletta. Postimerkin ulkonäkö on sama kuin 1860-luvun muissa yhden sentin merkeissä, mutta se erottuu muista niin sanotulla "Z"-ristikkopainamallaan, joka muodostaa pieniä painaumia merkkiin. Ristikkopainaman tarkoituksena oli imeä leimaisimen muste postimerkkiin niin, ettei merkkiä pystynyt pesemään ja käyttämään uudelleen.


title: Z Grill

text: Nykyisin merkkiä tiedetään olevan vain kaksi kappaletta, molemmat ovat leimattuja. Toisen omistaa New York Public Library osana Benjamin Millerin kokoelmaa.


title: Z Grill

text: Toinen Z Grill myytiin vuonna 1998 Siegelin huutokaupassa 935 000 dollarilla postimerkkiliike Mystic Stamp Companylle. Siegel myi merkin osana Robert Zoellnerin kokoelmaa. Merkki vaihtoi omistajaa syksyllä 2005 vaihtokaupassa, jossa Mystic Stamp Company luovutti Z Grillin liikemies Bill Grossille saaden vaihtona neljän merkin ryhmän vuoden 1918 Inverted Jenny -merkkejä. Inverted Jennyt Gross oli ostanut aiemmin 2,97 miljoonalla dollarilla. Z Grillin saatuaan Grossilla oli ainoana täydellinen yhdysvaltalaisten 1800-luvun postimerkkien kokoelma. Guinnessin ennätystenkirja listaa tämän kaikkien aikojen arvokkaimmaksi postimerkkivaihdoksi.


title: Jämsä (täsmennyssivu)

text: Jämsä tarkoittaa seuraavia:


title: Paavolainen

text: Paavolainen on suomalainen sukunimi. Nimi on lähtöisin Kivennavalta. Se on asukkaannimijohdos nimestä Paavola. Paavolainen-nimisiä henkilöitä:


title: Ruinside

text: Ruinside on vuonna 2005 perustettu Tamperelainen thrash metal -yhtye. Ruinside allekirjoitti vuonna 2012 levysopimuksen tanskalaisen Mighty Musicin kanssa. Yhtyeen debyyttipitkäsoitto "The Hunt" ilmestyi 29.10.2012. Tämän lisäksi yhtye on julkaissut omakustanteena kaksi EP-levyä: "To Only Kill for Sport" (2008) ja "Rise Up! ...to Extermination?" (2009). Ruinsiden musiikissa thrash metallin aggressiivisuus yhdistyy melodisempaan ilmaisuun.EP:tRuinside soittaa modernia melodista thrash metallia, jossa on vaikutteita sekä amerikkalaisesta että eurooppalaisesta thrash metallista.


title: Skatan tila

text: Skatan tila sijaitsee Helsingin Vuosaaren Uutelassa. Skatan tilaa vuokraa nykyään Sininauhaliitto. Tilaan kuuluvalla tallirakennuksella on sosiaalipedagogista hevostoimintaa, ratsastusterapiaa sekä kuntouttavaa työtoimintaa. Päärakennusta entisöidään työvoimapoliittisen rakennus- ja entisöintikurssin voimin.


title: Jalkapallon Suomensarjan kausi 1943−1944

text: Jalkapallon Suomensarja 1943-1944 oli Suomen toiseksi korkein sarjataso jalkapallossa kaudella 1943-1944. Sarjasta käytettiin virallisesti ensimmäisen kerran nimitystä Suomensarja, kun aiempia nimikkeitä olivat olleet Itä-Länsi-sarja ja B-sarja.


text: Ensimmäistä kertaa pääsarjoissa oli mukana myös TUL:n joukkueita, Mestaruussarjassa kaksi ja samoin Suomensarjassa, jossa liittoa edustivat Kotkan Työväen Palloilijat ja Helsingin Kullervo. Kauden päätyttyä TUL:n seurat kuitenkin vetäytyivät Palloliiton sarjoista ja yhteisiä sarjoja pelattiin seuraavan kerran vasta 1948.


text: Sarja ennätettiin suorittaa sodasta huolimatta lähes loppuun. Vain kaksi ottelua jäi pelaamatta. Alun perin sarja suunniteltiin pelattavaksi kymmenellä joukkueella, mutta Porvoon Akilles ja Kuopion Palloseura jättäytyivät siitä pois voittamattomien pelaajavaikeuksien vuoksi.


text: Sarjan neljä parasta joukkuetta sai paikan Palloliiton mestaruussarjaan kesäksi 1945.


title: Ukkola (täsmennyssivu)

text: Ukkola tarkoittaa seuraavia:


title: BC Sisu

text: Isojoenrannan Sisu "(Basketball Club Sisu)" on vuonna 1961 perustettu porilainen koripalloseura. Sen joukkueet pelaavat sarjoissa nimellä "BC Sisu".


title: BC Sisu

text: Porissa koripallon huippukaudet ajoittuvat 50- ja 60-luvuille. Tunnetuimpia porilaislähtöisiä koripallovaikuttajia ovat mm. Pekka Markkanen ja Eero Saarinen. Isojoenrannan kaupunginosassa toimintansa aloittanut Sisu oli urheilun yleisseura aina vuoteen 1992 saakka, jonka jälkeen se keskittyi pelkästään koripalloon. Aikaisemmin seura tunnettiin muun muassa yleisurheilujaostostaan.


title: BC Sisu

text: Koripallossa seuran edustusjoukkue on esiintynyt parhaimmillaan miesten I-divisioonassa 90-luvun alkupuolella. BC Sisun edeltäjäjoukkue pelasi kauden mestaruussarjassa 50- ja 60-lukujen taitteessa. Kaudella 2015–2016 BC Sisu pelasi miesten alueellisessa II-divisioonassa, josta se selviytyi valtakunnallisen divisioonan karsintaturnaukseen muttei noussut.


title: BC Sisu

text: 2010-luvulla BC Sisun harrastajamäärät ovat kasvaneet ja junioritoiminta kehittynyt huomattavasti: seurassa pelasi kaudella 2015–2016 kahdeksan juniorijoukkuetta, kun vielä vuonna 2011 junioritoiminta oli lähes kokonaan hiipunut. Sisun kauden 2012-2013 II-divisioonan miehistöstä Jyrki Nieminen esiintyi Korisliigan UU-Korihaiden edustusjoukkueessa kaudella 2013-2014.


title: BC Sisu

text: Pyörätuolikoripallon SM-sarjassa BC Sisu pelasi kaudella 2011–2012. Kolmanneksi sijoittuneen joukkueen riveissä esiintyi muun muassa pyörätuolikelaaja Leo-Pekka Tähti.


title: Arto Mustajoki

text: Arto Samuel Mustajoki (s. 20. joulukuuta 1948 Tampere) on tehnyt elämäntyönsä Helsingin yliopiston venäjän kielen professorina. Tämän ohella hänellä on ollut runsaasti akateemisia luottamustehtäviä. Lisäksi hän on tunnettu venäjän kielen oppimateriaalin, muun muassa televisiokurssien ja tietokoneohjelmien laatijana.


title: Arto Mustajoki

text: Arto Mustajoki syntyi seitsenlapsisen perheen kuopuksena Tampereella vuonna 1948. Hänen isänsä Lauri Mustajoki (1907–1987) oli alun perin puuseppä, mutta suoritti itseopiskeluna Kauhajoen lukion 25-vuotiaana ja valmistui sitten Helsingin yliopistosta papiksi. Hänen sukujuurensa sijoittuvat Jalasjärven ja Kurikan maisemiin. Isä toimi monet vuodet Suomen Luterilaisen Evankeliumiyhdistyksen matkapappina ja sittemmin Loimaan ja Ilmajoen kirkkoherrana. Mustajoen äiti (1914–1998) oli koulutukseltaan sairaanhoitaja, mutta suuren osan elämästään hän toimi opettajana. Äidin puolen Syväniemien-Aronpurojen suku on pääosin lähtöisin Hämeestä.


title: Arto Mustajoki

text: Vuodesta 1970 lähtien Mustajoki on ollut naimisissa Paula Mustajoen kanssa, joka on toiminut Orivedellä yläasteen matemaattisten aineiden lehtorina. Heillä on neljä lasta ja kymmenen lastenlasta.


title: Arto Mustajoki

text: Professori Pertti Mustajoki on Arto Mustajoen veli.


title: Arto Mustajoki

text: Nuorempana Mustajoki pelasi muun muassa aktiivisesti koripalloa voittaen Suomen-mestaruuspronssia HNMKY:n riveissä.


title: Arto Mustajoki

text: Mustajoki kävi kansakoulun Loimaalla ja oppikoulun Ilmajoella. Perheen muuttojen vuoksi hän hyppäsi kahdessa eri vaiheessa yhden luokan yli, joten hänestä tuli ylioppilas jo 16-vuotiaana.


title: Arto Mustajoki

text: Hän alkoi opiskella Helsingin yliopistossa germaanista filologiaa, koska hän oli opiskellut koulussa saksaa ja oli ollut myös Saksassa kesätöissä. Sivuaineina hänellä olivat yleinen kielitiede, estetiikka ja nykykansain kirjallisuus sekä ja lehdistö- ja tiedotusoppi.


title: Arto Mustajoki

text:
Venäjän kieli tuli opiskeluun mukaan heti alusta alkaen suuren venäjän kielen buumin aikoihin 1960-luvulla. Venäjän opiskelun aloittaminen oli hänen omien sanojensa mukaan puhdas päähänpisto, jonka taustalla oli vain kiinnostus vaikeaan, mutta Suomelle tärkeään kieleen. Eräs motiivi oli myös järkyttää vahvasti oikeistolaista kotiväkeä eteläpohjalaisessa pappilassa.
Vuodet 1970–1972 Mustajoki oli stipendiaattina Leningradissa, jolloin hän varsinaisesti oppi kieltä.


title: Arto Mustajoki

text: Saksan opiskelu sai väistyä ja lisensiaatintutkielma käsitteli jo venäjän kieltä. Väitöskirja (1981) käsitteli venäjän kielen substantiivien painotyyppejä. Helsingin yliopistossa oli ollut venäjän kielen tohtorikoulutuksessa pitkä hiljainen kausi. Mustajoki oli ensimmäinen tohtori lähes kahteenkymmeneen vuoteen. Niinpä hänet valittiin venäjän kielen ja kirjallisuuden professuuriin käytännöllisesti katsoen ilman kilpailua vuonna 1982. Lukuvuoden 1990–1991 Mustajoki toimi vierailevana tutkijana Cambridgen yliopistossa Englannissa. Professorin tehtävästään Helsingissä Mustajoki jäi eläkkeelle vuonna 2016.


title: Arto Mustajoki

text: Kun Mustajoki oli toiminut jonkin aikaa Helsingin yliopiston humanistisen tiedekunnan dekaanina, hänestä tuli 1992 yliopiston vararehtori, jona hän toimi vuoden 1998 loppuun asti, jolloin hän palasi slavistiikan ja baltologian laitoksen johtajaksi. Vuodesta 2010 hän on toiminut Helsingin yliopiston nykykielten laitoksen johtajana. Hänellä on ollut runsaasti akateemisia luottamustehtäviä yliopiston ulkopuolella viime vuosiin asti. Hän toimi Suomalaisen tiedeakatemian varaesimiehenä 2006–2008 ja esimiehenä 2008–2010. Suomen Akatemiassa Mustajoki oli kulttuurin ja yhteiskunnan tutkimuksen toimikunnan puheenjohtajana ja hallituksen jäsenenä 2001–2006. Vuodesta 2010 hän on ollut Suomen Akatemian hallituksen puheenjohtaja. Syksyllä 2011 hänet valittiin tutkimus- ja innovaationeuvoston jäseneksi Kataisen hallituksen toimikauden ajaksi. Hän toimii Helsingin yliopiston humanistisen tiedekunnan dekaanina vuoden 2014 alusta lähtien. Kotimaisten tehtävien ohella Mustajoki on toiminut useissa kansainvälisissä tehtävissä, muun muassa Euroopan tiedesäätiön (ESF) pysyväiskomiteassa, edustajana Euroopan tutkimusinfrastruktuurifoorumin (ESFRI) ja kansainvälisen venäjän opettajien assosiaation (MAPRJAL) ensin pääsihteerinä ja vuodesta 2003 varapresidenttinä.


title: Arto Mustajoki

text: Mustajoki osallistuu aktiivisesti tiedepoliittiseen keskusteluun. Hän on kirjoittanut muun muassa yliopistojen rankingeista, tieteen avoimuudesta, tieteen julkaisutulvasta ja tieteen kielen epätarkkuudesta.


title: Arto Mustajoki

text: Mustajoen tutkimustoiminta on kohdistunut venäjän kielen erilaisten piirteiden ohella suomalaisten ja venäläisten mentaalisiin eroihin, jotka näkyvät niin ajattelutavoissa kuin myös kommunikatiivisessa käyttäytymisessä. Hän on kehittänyt myös merkityskategorioihin perustuvaa funktionaalisen lauseopin teoriaa ja väärinymmärtämisen syiden mallintamista.


title: Arto Mustajoki

text: Suurelle yleisölle suunnattu kirja "Kevyt kosketus venäjän kieleen" (Gaudeamus 2012) perustuu Mustajoen omiin ja muiden tutkijoiden venäjän kieltä ja venäläistä mieltä koskeviin tutkimuksiin. Hän sai tästä teoksesta tiedonjulkistamisen valtionpalkinnon vuonna 2013 .


title: Arto Mustajoki

text: Mustajoki on tunnettu julkisuudessa venäjän kielen oppimateriaalin laatijana. Hänen tunnetuimpia julkisia töitään ovat olleet venäjän kielen tv-kurssit: muun muassa "Raz dva tri" 1970-luvulla ja erityisesti viihteellisemmät opetusohjelmat "Zakuska" 1980-luvulla ja "Kapusta" 1990-luvulla. Ohjelmissa esiintyi useita julkisuuden henkilöitä, kuten Heikki Kinnunen, Matti Pellonpää ja Mato Valtonen. TV-kurssien ohella materiaalina olivat myös erilaiset tietokoneohjelmat (muun muassa "Kapusta cd-rom" ja "Venäjän kielen mestari"). Mustajoki on myös julkaissut useita venäjän kielen oppikirjoja, kielioppeja ja sanakirjoja.


title: Arto Mustajoki

text: Erityiseksi ansioksi Mustajoen opetusmateriaaleille on luettu niiden humoristisuus ja keveys, jotka madaltavat oppimiskynnystä erityisesti aloittelevilla opiskelijoilla.


title: Pöytätennis kesäolympialaisissa 2000 – naisten nelinpeli

text: Pöytätenniksen naisten nelinpeli Sydneyn kesäolympialaisissa 2000 alkoi 16. syyskuuta ja finaali pelattiin 22. syyskuuta 2000. Olympiakultaa voittivat kiinalaiset Li Ju ja Wang Nan.


title: Pyörätuolikoripallon SM-sarja

text: Pyörätuolikoripallon SM-sarja on Suomen Koripallolitton järjestämä pyörätuolikoripallon korkein sarjataso Suomessa. Ensimmäistä kertaa sarja pelattiin kaudella 2007–2008. Sarja on tunnettu joinakin vuosina "PT-keskus League" -nimisenä.


title: Pyörätuolikoripallon SM-sarja

text: Pyörätuolikoripallon SM-sarja pelataan sekä miehille että naisille tarkoitetuilla sekajoukkueilla. Vuosina 2009–2012 pelattiin myös alempaa sarjatasoa I-divisioonaa.


title: Pyörätuolikoripallon SM-sarja

text: Suomalaisjoukkueiden lisäksi SM-sarjassa on ollut mukana venäläinen Nevski Alijans Pietarista.


title: Pyörätuolikoripallon SM-sarja

text: Kaudella 2014–2015 Pyörätuolikoripallon SM-sarjassa on mukana neljä joukkuetta. Runkosarjan ottelut järjestetään turnausmuodossa eri paikkakunnilla, jonka jälkeen pelataan välierät ja loppuottelut.


title: Jääpallon Suomensarja 1963

text: Jääpallon Suomensarja kaudella 1962–1963 pelattiin kolmilohkoisena. Lohkovoittajat etenivät SM-sarjakarsintaan karsimaan kahdesta paikasta vuoden 1964 jääpallon mestaruussarjaan. Ennen sarjan alkua sarjasta luopuivat mestaruussarjasta pudonnut Vaasan Palloseura, sekä Helsingin Jalkapalloklubi, IF Sport ja Oulun Pallopojat. Maakuntasarjasta noussut Tornion Pallo-47 ei myöskään osallistunut, sen tilalla pelasi Kemin Palloseura.


title: Jääpallon Suomensarja 1963

text: Mestaruussarjaan nousivat Helsingin IFK ja Vaasan IFK.


title: Jääpallon Suomensarja 1963

text: Helsingin ja Vaasan IFK nousivat mestaruussarjaan, josta putosivat Reipas ja MP.


title: Similä

text: Similä on suomalainen sukunimi:


title: Hanhela

text: Hanhela on suomalainen sukunimi:


title: Jääpallon Suomensarja 1964

text: Jääpallon Suomensarja pelattiin vuonna 1964 nelilohkoisena. Lohkovoittajat etenivät SM-sarjakarsintaan ja viimeiset putosivat maakuntasarjaan.


title: Jääpallon Suomensarja 1964

text: Uusintaottelu: Akilles-Reipas 4-3


title: Jääpallon Suomensarja 1964

text: Uusintaottelu: TaPa-VaPa 5-2


title: Jääpallon Suomensarja 1964

text:
Mikkelin Palloilijat ja Seinäjoen Palloseura nousivat mestaruussarjaan kaudeksi 1965.
Seuraavana syksynä mestaruussarjaa päätettiin laajentaa kahdella joukkueella, jolloin Porvoon Akilles ja Oulun Tarmo pelasivat karsinnat mestaruussarjasta pudonneiden HIFK:n ja OTP:n kanssa. Karsinnoissa Tarmo selviytyi mestaruussarjaan voitettuaan OTP:n, HIFK voitti Akilleksen ja näin ollen HIFK:n paikka säilyi.


title: Osuma StreetWear

text: Osuma StreetWear (OSW) on suomalainen katuvaatemerkki, jonka tuotteisiin kuuluu muun muassa t-paitoja, huppareita, lippiksiä, pipoja ja muita vapaa-ajan asusteita.


title: Osuma StreetWear

text: Osuma StreetWearin voidaan katsoa syntyneen 2000-luvun puolivälissä, jolloin sen graffiti-tyylistä logoa alkoi näkymään muun muassa gangsta-räppäreiden, graffiti-maalareiden, skeittareiden ja kamppailijoiden vaatetuksessa sekä Helsingin katukuvassa.


title: Osuma StreetWear

text: OSW vaatteiden kysyntä kasvoi nopeasti, mutta niiden alkuperä ja saatavuus olivat useimmille mysteerejä vielä vuoteen 2007 saakka, jolloin City-lehti valitsi OSW:n paidan kaupungin parhaaksi printtipaidaksi. Pian tämän jälkeen avattiin valmistajan oma verkkokauppa, jolloin tuotteet tulivat jokaisen saataville.


title: Osuma StreetWear

text: OSW on edelleen suosittu vaatemerkki artistien ja urheilijoiden keskuudessa ja sen virallisiin kannattajiin kuuluvat mm. räppärit Petos, Pikkupiru & Adebizi, Sairas T, Mikidi & Gaiaf, Likanen Etelä, Snäfä, Etelän vetelät ja Kreivi, vapaaottelijat Aleksi Nurminen, Joel Arolainen ja Ville Heikkonen sekä ammattilaisnyrkkeilijät Niko Jokinen ja Timo Laine.


title: Holma

text: Holma voi tarkoittaa seuraavia:


title: Jalkapallon Maakuntasarjan kausi 1944

text: Jalkapallon maakuntasarja vuonna 1944 pelattiin cup-systeemillä. Pelit alkoivat vasta kevätkaudella 1944, eivätkä syksyllä 1943 kuten ylemmät sarjatasot. Otteluita ei saatu suoritettua aivan loppuun saakka.


title: Jalkapallon Maakuntasarjan kausi 1944

text: SePS - TaPa ja KaPS-V.Ilves ottelut jäivät pelaamatta.


title: Pullinen

text: Pullinen on suomalainen sukunimi, joka on muun muassa seuraavilla henkilöillä:


title: Need for Madness

text: Need for Madness on vuonna 2004 julkaistu ajopeli. Pelin tarkoituksena suorittaa rata joko kilpailemalla tai tuhoamalla sekä ansaita parempia autoja. Suuren suosion takia peli sai vuonna 2010 jatko-osan "Need for Madness 2".


title: Need for Madness

text: Pelin alussa tulee valita auto ja kenttä. Autoa valitessa näkyy sen kyvyt. Kun auto ja kenttä on valittu, peli alkaa. Suoritetun kentän jälkeen peli palaa alkuvalikkoon. Kentässä voi olla vain viisi autoa. Aloituksessa pelaajan auto on aina viimeisenä.


title: Need for Madness

text: Pelin aikana auto voi hypätä ja tehdä erilaisia temppuja käyttäen kentässä olevia ramppeja ja hyppyreitä. Myös jotkin autot voi saada pelaajan auton ilmaan. Jos temppu onnistuu ilman että auto joutuu nurin laskeutuessaan, saa siitä jonkin verran ”Poweria”, jota kuluu koko ajan. Mitä suurempi Power on, sitä nopeampi ja vahvempi autosi on. Power-mittari ei voi koskaan tyhjentyä vaan se kuluu tietyn ajan kunnes sitä saa lisää.


title: Need for Madness

text: Pelaajan laskeutuessa tai jonkun muun törmätessä tämän autoon, voi kärsiä vahinkoa. Jos auton vahinkomittari täyttyy, auto tuhoutuu ja peli päättyy. Auton voi korjata tietyissä kentissä olevalla ”eletrified hoop” -renkaalla. Se sijatsee ilmassa, joten se on sijoitettu rampin läheisyyteen. Joissain kentissä on useampi tällainen rengas.


title: Need for Madness

text: Kentän eli tason voi suorittaa kahdella tapaa: Joko kilpailemalla tai tuhoamalla. Kilpaillessa tulee ohittaa kaikki kentässä olevat välietapit tietyssä järjestyksessä, yläpuolella olevan nuolen opastaessa seuraavalle välietapille. Kentissä on aina ennaltämäärätty kierrosmäärä. Pelaaja voittaa mentyään kaikki kierrokset.


title: Need for Madness

text: Autoja voi myös päättää tuhota. Opasnuoli vaihtaa kohdetta autoihin ja näyttää missä suunnassa lähin auto on. Tarkoituksena on osua autoihin ja tuhota ne. Muiden autojen vahinkomittari ei ole näkyvissä, mutta vastustajan auton vahinko näkyy ulkoisesti. Viimeinen ehjä auto voittaa. Voitettuaan kentän pelaajalle näytetään yleensä kolmeen kertaan autonsa parhain suoritus, esimerkiksi ”paras temppu”.


title: Need for Madness

text:
Alussa pelaajan valittavana on viisi autoa. Kahden suoritetun kentän jälkeen avautuu yksi uusi auto käytettäväksi. Autoja on pelissä yhteensä kymmenen. Viimeisen auton avautuessa avautuu myös bonus-kenttä. Se poikkeaa muista kentistä siten, että etuimmaisena on aina satunnainen auto eikä kentässä ole ”eletrified hoop” -rengasta.
Autoille on määritelty kuusi kykyä:


title: Kong Linghui

text: Kong Linghui (s. 18. lokakuuta 1975, Harbin, Kiina) on kiinalainen entinen pöytetennispelaaja, joka on voittanut urallaan kahdeksan maailmanmestaruutta ja kaksi olympiakultaa. Vuonna 2010 hänet valittiin pöytätenniksen Hall of Fameen.


title: Ryu Seung-Min

text:
Ryu Seung-Min (s. 5. elokuuta 1982, Soul) on eteläkorealainen pöytätennispelaaja. Ensimmäisen aikuisten arvokisamitalin hän saavutti Osakasta vuonna 2001. Syyskuussa 2004 hänen rankingsijoituksensa oli 2.
Hän on saavuttanut kolme mitalia olympialaisissa: yhden kaikkia eri mitaleita ja niistä yhden kaksinpelissä (eli kultaa Ateenassa 2004) ja loput kaksi joukkuepelissä.
Rion olympialaisten aikana Ryu Seung-Min valittiin urheilijakomissioon ja sen myötä Kansainvälisen olympiakomitean jäseneksi 8 vuoden ajanjaksolle 2017-2024.


title: Claudia Riegler

text: Claudia Alice Riegler (s. 16. heinäkuuta 1976 Ebenau, Salzburg, Itävalta) on uusiseelantilainen alppihiihtäjä. Hänen puolisonsa on alppihiihtäjä Antoine Dénériaz.


title: Claudia Riegler

text: Riegler sijoittui pujottelun maailmancupin kokonaispisteissä toiseksi kaudella 1996–1997. Hän voitti uransa aikana neljä pujottelun maailmancup-osakilpailua ja sijoittui neljä kertaa kolmanneksi. Hän sijoittui pujottelussa neljänneksi Sierra Nevadan MM-kilpailuissa 1996 ja 11:nneksi Salt Lake Cityn olympialaisissa 2002. Hän voitti Euroopan cupissa kolme pujottelua sekä Australian ja Uuden-Seelannin cupissa yhden pujottelun ja yhden suurpujottelun.


title: Christian Süß

text: Christian Süß (s. 28. heinäkuuta 1985 Ahlen) on saksalainen ammattimainen pöytätennispelaaja, Süß oli mukana Pekingin olympialaisissa 2008 voittamassa olympiahopeaa joukkuepelistä.


title: Sabine Egger

text: Sabine Egger (s. 22. huhtikuuta 1977 Globasnitz, Klagenfurt) on itävaltalainen alppihiihtäjä, joka edusti aktiiviurallaan SC Petzen -seuraa. Hänen päälajinsa oli pujottelu.


title: Sabine Egger

text: Egger voitti pujottelun maailmancupin kaudella 1998–1999 kymmenen pisteen erolla Pernilla Wibergiin. Hän voitti uransa aikana kaksi maailmancupin pujotteluosakilpailua, sijoittui kaksi kertaa toiseksi ja neljä kertaa kolmanneksi.


title: Sabine Egger

text: Egger sai nuorten MM-kilpailuissa 1996 pronssia pujottelussa ja sijoittui neljänneksi suurpujottelussa. Hän oli pujottelussa viides Naganon olympialaisissa 1998 sekä MM-kilpailuissa neljäs St. Antonissa 2001 ja yhdeksäs St. Moritzissa 2003.


title: Sabine Egger

text: Egger voitti myös Itävallan-mestaruuksia ja yhden Euroopan cupin kilpailun.


title: Child–Pugh-asteikko

text: Child–Pugh-asteikko on menetelmä maksakirroosia sairastavan potilaan ennusteen selvittämiseksi. Sillä voidaan määrittää mahdollisen leikkauksen potilaalle aiheuttama riski sekä potilaan selviytymisennuste tietylle ajanjaksolle. Asteikossa otetaan huomioon askiteksen ja hepaattisen enkefalopatian määrä, bilirubiini, albumiini sekä protrombiiniaika. Näistä jokaisesta annetaan yhdestä kolmeen pistettä siten, että potilaan tilan vaikeusasteeksi määritetään A, B tai C.


title: Child–Pugh-asteikko

text: Jos asteena on A (5-6 pistettä), yhden vuoden eloonjäämisennuste on 100 % ja kahden vuoden 85 %. Asteen B (7-9 pistettä) potilaista 80 % elää vuoden ja 60 % kaksi vuotta. Jos vaikeusasteeksi tulee C (10-15 pistettä), mahdollisuus elää vielä vuosi on 45 % ja kaksi vuotta 35 %.


title: Jääpallon Maakuntasarja 1941

text: Kaudella 1941 toiseksi korkein sarjataso Suomen Jääpallossa oli maakuntasarja. Sodan seurauksena ei sarjassa ollut enää luovutetuilta alueilta kotoisin olevia seuroja eikä evakkoseuroja. Sarja pelattiin kuudessa lohkossa ja voittajat pelasivat keskenään loppuottelut sarjanoususta. Sota kuitenkin sekoitti taas jääpallosarjoja ja sarjamuotoinen kilpailu järjestettiin vasta neljän vuoden kuluttua.


title: Jääpallon Maakuntasarja 1941

text:
Uusimaa
Häme


title: Jääpallon Maakuntasarja 1941

text:
Kymenlaakso
Turku
Pohjanmaa
Savo
Uudenmaan-Turun ryhmä


title: Jääpallon Maakuntasarja 1941

text: Voittaja: KIF maalein 4-3


title: Jääpallon Maakuntasarja 1941

text: Hämeen-Pohjanmaan ryhmä


title: Jääpallon Maakuntasarja 1941

text: Voittaja: OLS maalein 4-3


title: Jääpallon Maakuntasarja 1941

text: Kymenlaakson-Savon ryhmä


title: Jääpallon Maakuntasarja 1941

text: Voittaja: VPP maalein 4-3


title: Jääpallon Maakuntasarja 1941

text: Lohkojen voittajiksi selvisivät Kronohagens IF, Oulun Luistinseura ja Varkauden Pallo-Pojat.


title: Hirvenpääsauva

text: Hirvenpääsauva on kivikaudella käytössä ollut sauva, jonka päähän on veistetty hirven päätä muistuttava nuppi. Sauvat on useimmin valmistettu sarvesta ja joskus hirven luusta. Useita hirvenpääsauvoja on löydetty Baltian ja Venäjän kalmistoista ja suoarkeologisilta asuinpaikoilta. Merkkejä niiden käytöstä on löydetty laajalta alueelta, joka kattaa Fennoskandian ja Itä-Euroopan alueet Uralille saakka.


title: Hirvenpääsauva

text: Hirvenpääsauvoja tiedetään käytetyn jo mesoliittisella kivikaudella noin 7 000 eaa. alkaen ja nuorimmat tunnetut sauvat sijoittuvat metallikauden alkuun noin 1 500 eaa. Kalliopiirroksissa ja -maalauksissa on kuvattu hirvenpääsauvoja niiden käyttötilanteissa. Kuvat ajoitetaan alle 6 000 eaa. ja yli 2 000 eaa.


title: Hirvenpääsauva

text: Hirvenpääsauvat ovat osa yleisempää tapaa kuvata jokin eläinhahmo esineeseen, joka voi olla stoola, sauva, symbolinen lyömäase, koriste tai idoli. Elämeksi voidaan toisaalta valita myös karhu, peura, vesilintu, käärme, villisika tai mammutti. Jos hirvi tai muu eläin veistetään esimerkiksi lusikkaan, sitä voidaan pitää vain koristeena, vaikka nykyaikana ei voida olla aivan varmoja kivikautisesta tarkoituksesta. Mikäli eläinpää sijaitse lyhyen sauvan päässä, sauvalla otaksutaan tehdyn jotain maagista. Kuvattu eläin edustaa silloin magiassa jotain tavoiteltavaa kohdetta. Hirvenpääsauvan tapauksessa kohde saattaisi olla hirven haltija tai hirvi itse.


title: Hirvenpääsauva

text: Venäjän Karjalassa Äänisjärven pohjoisosassa olevalta suuremmalta Peurasaarelta on sen mesoliittisesta kalmistosta löytynyt hirvenpääsauva (kuva ), joka on ehkä tunnetuista sauvoista näyttävin. Se on 51 senttimetriä pitkä, ja sen pään pituus on korvan takaa mitattuna turvan kärkeen 16 senttimetriä. Sen niskassa on viisi kampamaista uloketta sarjassa kuvaamassa hirven niskaharjaa ja silmien takaa kohoaa kaksi pitkää korvaa. Sauva löytyi haudasta vainajan rinnuksilta. Vainajalle annetut runsaat antimet saivat tutkijat pitämään tätä shamaanina.


title: Hirvenpääsauva

text: Samasta kalmistosta tunnetaan myös kaksi muutakin sauvaa. Ne ovat rakenteeltaan yksinkertaisempia. Suurempi sauva on 41 senttimetriä pitkä, ja sen pää on 18 senttimetriä pitkä. Sauvan piirteet ovat lahoamisen takia epätarkat. Kolmas sauva on lyhyin. Pää on 15 senttimetriä pitkä ja sille on veistetty korva sekä hirvelle ominaisella tavalla muotoiltu turpa. Sauvan varsi on vain 20 senttimetriä pitkä. Sauvat on ajoitettu noin 7 000 eaa. − noin 5 500 eaa. (kuva ).


title: Hirvenpääsauva

text: Zvejniekin kalmistosta Pohjois-Latviasta on löydetty yhteishaudasta numero 274−278 hirvenpääsauva, joka oli vain 12 senttimetriä pitkä ja vaikuttikin katkenneelta. Hirven turpa on tunnistettavissa, sen silmät ovat ulkonevat ja korvat ovat taaksepäin taipuneet. Sauva on kytketty kampakeraamiseen kulttuuriin ja ajoitettu noin vuodelle 4 000 eaa.


title: Hirvenpääsauva

text: Liettuassa Šventojiissa tutkitusta kalmistosta on löydetty kolme hirvenpääsauvaa. Vain kaksi sauvoista voidaan varmuudella tunnistaa hirveksi niiden turvan, silmien ja korvien muotoilun perusteella. Sauvat on löydetty kalmistosta Šventoji 3B. Toisesta kalmistosta Šventoji 4B löytyi pieni litteä sauvan tynkä, joka esittää hirvi- tai peuraeläintä. Se on vain 14 senttimetriä pitkä. Sauvat ajoitetaan asuinpaikan mukaan ajalle 4 000−3 000 eaa., ja ne kytketään Narvan kulttuuriin.


title: Hirvenpääsauva

text: Rovaniemen Lehtojärvellä löydettiin järven tuntumasta suosta 37 senttimetrinen männystä tehty hirvenpääveistos. Se on ajoitettu vuodelle 5790 eaa., mikä tekee siitä mesoliittisen kivikauden esineen. Pään takana on veistetty kolot kiinnitystä varten, mutta vartta ei löydetty. Yleisin arvaus on, että hirvenpää kuului veneen keulakuvaksi. Yhtään mesoliittista venettä ei tunneta, joten käyttötapa jää siltä osin vielä auki.


title: Hirvenpääsauva

text: Kuolan niemimaalla olevasta Peurasaaren kalmistosta on löydetty 12 hirvenpääsauvaa. Muita muualla olevia löytökohteita tiedetään useita: Majak II, Modlona, Riigikula III Narvassa sekä Villa Etelä-Virossa, Malmutan suisto, Kretuonas I, Zamostje 2, Sahtyš I, Volodary, Tšornaja Gora, Tokjoen kalmisto, Annin Ostrov, Šigir (kuva ) ja Kalmatski Brod.


title: Hirvenpääsauva

text: Pohjois-Euroopassa on hirvenpääsauvojen variaationa ollut peuranpääsauvoja. Kuolan Peurasaaren kalmistosta on löydetty 7 sauvaa, joiden valmistus ja rakenne poikkeavat muista hirvenpääsauvoista. Näitä on ollut käytössä vain lyhyen aikaa ja niitä pidetään valtavirrasta poikkeavana ilmiönä.


title: Hirvenpääsauva

text:
Kivestä valmistettuja hirvenpääaseita tiedetään vain viisi ja niiden levinneisyysalue rajoittuu Etelä-Suomeen ja Karjalaan. Kivinen hirvenpäähän on porattu reikä, johon puinen varsi on kiinnietty. Kuuluisin lienee Huittisten hirvenpää, joka on mesoliittinen alkuperältään (kuva ). Myös neoliittisen Säkkijärven hirvenpään katkelma kuulunee tähän ryhmään (kuva ). Kortesjärveltä löytyi pahasti hajonnut hirvenpää (kuva ). Myös Venäjällä tunnetaan kolme hirvenpäistä kiviesinettä: Kalmatskiy Brod, Petroskoi (Petrozavodsk) ja Karjalan Pyhäjärvi.
Fennoskandian kalliokuvissa hirvenpääsauva esiintyy monissa kuvakentissä. Altan kalliokuvissa Pohjois-Norjassa niitä tunnetaan yli 30, Vingenin kalliokuvissa Etelä-Norjassa tunnetaan noin 20 sauvaa. Vingenin kuvat on ajoitettu myöhäiselle mesoliittiselle kaudelle. Ruotsin Nämforsenin kalliokuvissa on useita sauvoja. Venäjällä Kuolan niemimaalla Kanozeron kalliopiirroksissa esiintyy neljä sauvaa ja Uikujoen kalliopiirroksissa Zalvrugan saarella kaksi sauvaa. Zalavrugan kuvat on ajoitettu neoliittisen kauden loppuun. Äänisen kalliopiirrosalueella järven itärannalla ei sauvakuvia näytä olevan, vaikka Peurasaaren kalmistossa niitä on löytynyt haudoista.


title: Hirvenpääsauva

text: Kuvat kertovat sauvojen käytöstä. Altassa ja Zalavrugassa on yhteensä neljä kuvakenttää, jossa kaksi hirvenpääsauvoja kantavaa miestä seisovat vastakkain. Vaikuttavin kuva on viidestä miehestä, joilla kaikilla on sauvat käsissään. Eräässä Kanozeron kuvassa sauvaa pitelevä mies osoittaa sillä viereistä ihmisryhmää. Myös Nämforssin sauvoja kantavilla miehillä on jokin tehtävä, kun heitä on pitkässä veneessä muiden soutajien kanssa samaan aikaan neljä kyydissä.


title: Hirvenpääsauva

text: Kuvissa sauvoja pidetään yleensä pystyssa ja korkealla. Joskus sauvoja pidetään vaakatasossa kädet suorina ylhäällä. Sauvoja pitelevät miehiksi otaksutut henkilöt, mikä korreloi hyvin kalmistoista tehtyjen havaintojen kanssa. 12 haudan tutkimuksissa vainajat ovat olleet yhtä 60-vuotiaista naista lukuun ottamatta miehiä. Sauva on aseteltu hautaan oikean reiden viereen käden ulottuville. Kalliokuvissa sauvoja pitelevöt usein miehet, joilla on suippo hattu päässään. Eräillä on fallos komeasti pystyssä. Kuvat ilmeisesti ilmaisevat hahmojen myyttisyyttä ja statusta yhteisön piirissä.


title: IPad (neljäs sukupolvi)

text: Neljännen sukupolven iPad on Applen valmistama taulutietokone, joka on iPad-tuoteryhmän neljäs laite. Laite paljastettiin 23. lokakuuta 2012 lehdistötilaisuudessa San Franciscossa. Applen mukaan laite on edeltäjiensä tapaan suunniteltu käytettäväksi erilaisten medioiden seuraamiseen, sähköpostin lukemiseen sekä pelaamiseen.


title: IPad (neljäs sukupolvi)

text: Neljännen sukupolven iPadissa on nopeampi prosessori ja tarkka retina-näyttö, kuten aikaisemmassakin sukupolvessa. verrattuna aiempiin sukupolviin. Vuonna 2013 Apple ilmoitti lopettavansa iPad 4:n valmistuksen. Sen seuraaja on iPad Air.


title: IPad (neljäs sukupolvi)

text: Laitteessa on Apple A6 -tuplaydinsuoritin, jossa on myös neliytiminen grafiikkasuoritin. Lisäksi laite tulee suoraan iOS 6.0 -käyttöjärjestelmällä varustettuna. Vuonna 2013 laitteelle julkaistiin iOS 7 -päivitys.


title: Ritarijalokotka

text: Ritarijalokotka ("Spizaetus tyrannus") on haukkojen heimoon kuuluva lintu.


title: Ritarijalokotka

text: Sitä tavataan Väli-Amerikassa ja Etelä-Amerikan pohjoisosissa seuraavissa maissa: Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guyanassa, Guatemalassa, Guayanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa ja Venezuelassa.


title: Ritarijalokotka

text: Sen levinneisyysalue on laaja, ja sitä esiintyy runsaasti, mutta populaation arvellaan kuitenkin olevan pienenemässä.


title: Ritarijalokotka

text:
Sen elinpiiriä ovat lähinnä kosteat alavat mutta myös vuoristometsät 2000 metrin korkeuteen.
Sen ravintoa ovat niinkin suuret linnut kuin tukaanit ja kaklattajat mutta myös pienet apinat, oravat, käärmeet ja sisiliskot.


title: Ritarijalokotka

text: Lennossa sen siivet ovat lyhyet, leveät ja pyöreäkärkiset.


title: Ritarijalokotka

text: Sillä on kaksi alalajia:


title: Nakkilan Nasta

text: Nakkilan Nasta on vuonna 1958 perustettu jalkapallo- ja futsalseura.


title: Nakkilan Nasta

text: Nasta perustettiin alun perin pesäpalloseuraksi. Vuonna 1962 seura lopetti pesäpallotoimintansa ja siirtyi jääkiekkoon, joka oli Nastan ohjelmassa aina vuoteen 1982 saakka. Jalkapallo seurassa aloitettiin 1973 ja futsal vuonna 2006.


title: Nakkilan Nasta

text: Nastan jalkapallon edustusjoukkue pelaa Suomen Palloliiton Satakunnan piirin Nelosessa. Seuran futsaljoukkue pelaa kaudella 2014–2015 kolmanneksi korkeimmalla sarjatasolla Futsal-Kakkosessa.


title: Nakkilan Nasta

text: Nasta pelaa kotiottelunsa Nakkilan nurmella. Futsaljoukkueen kotikenttä on sen vieressä sijaitseva Nakkilan liikuntahalli.


title: Nakkilan Nasta

text: Tunnetuin Nakkilan Nastan kasvatti on FC Interin maalivahti Eemeli Reponen. Myös viihdetaiteilija Simo Frangén on juniori-ikäisenä pelannut Nastassa.


title: Vampulan Urheilijat

text: Vampulan Urheilijat on vuonna 1946 perustettu urheilun yleisseura Huittisten kaupunkiin kuuluvassa Vampulassa.


title: Vampulan Urheilijat

text: Seuran lajeina ovat muun muassa lentopallo, hiihto, jalkapallo, futsal, frisbeegolf, suunnistus ja yleisurheilu.


title: Vampulan Urheilijat

text: Vampulan Urheilijoiden tunnetuin urheilija on pyörätuolikelaaja Amanda Kotaja. Hän sijoittui vuonna 2012 Lontoon paralympialaisissa 100 metrin ratakelauksessa neljänneksi uudella Euroopan ennätysajalla.


title: Vampulan Urheilijat

text: Vampulan Urheilijoiden naisten lentopallojoukkue pelaa korkeimmalla sarjatasolla Lentopallon Mestaruusliigassa nimellä LP-Vampula Huittinen. Miesten futsaljoukkue pelaa Suomen kolmanneksi korkeimmalla sarjatasolla Futsal-Kakkosessa.


title: Vampulan Urheilijat

text: Futsaljoukkueen kotikenttänä toimii Huittisten keskustassa sijaitseva urheilutalo Huhkolinna. Naisten lentopallojoukkue pelaa kotiottelunsa Huittisten ammatti- ja yrittäjäopiston liikuntahallissa.


title: Vampulan Urheilijat

text: Vampulan Urheilijoiden lajivalikoimaan on aikoinaan kuulunut myös pesäpallo. Seuran naisjoukkue pelasi vuonna 1980 Pesäpallon SM-sarjassa. Se hävisi kauden aikana kaikki ottelunsa ja putosi sarjatasoa alemmaksi.


title: Amanda Kotaja

text: Amanda Kotaja (s. 3. tammikuuta 1995 Vampula) on suomalainen pyörätuolikelaaja.


title: Amanda Kotaja

text: Vampulan Urheilijoita edustava Kotaja aloitti pyörätuolikelauksen harjoittelun 13-vuotiaana kesällä 2008. Hän asuu Helsingissä ja on valmistunut ylioppilaaksi Mäkelänrinteen urheilulukiosta keväällä 2015.


title: Amanda Kotaja

text: Vuonna 2012 Kotaja voitti Alankomaiden Stadskanaalissa 100 ja 400 metrin ratakelauksien EM-kultaa. Lontoon paralympialaisissa hän sijoittui 100 metrin kelauksessa neljänneksi uudella Euroopan ennätyksellä. Lyonin MM-kilpailuissa 2013 Kotaja saavutti hopeaa 200 metrillä ja pronssia 100 metrillä. Vuonna 2014 hän uusi 100 metrin Euroopan-mestaruutensa Swanseassa ja sijoittui 400 metrillä pronssille. Dohan MM-kisoissa 2015 hän saavutti 200 metrillä kultaa, 100 metrillä hopeaa ja sijoittui 400 metrillä kahdeksanneksi.


title: Amanda Kotaja

text: Vuonna 2017 Lontoon MM-kisoissa Kotaja ylsi 100 metrillä uransa toiseen maailmanmestaruuteen T54-luokassa ajalla 16,62. Tätä ennen kisat olivat olleet Kotajalle vaikeat, sillä häneltä jäi kisoissa kaksi matkaa väliin vatsataudin vuoksi.


title: Murtolahti

text: Murtolahti on Nilsiän eteläosassa sijaitseva kylä. Se rajoittuu Kuopion ja Juankosken kaupunkeihin sekä Siilinjärveen. Murtolahdesta on suhteellisen lyhyet matkat Siilinjärvelle, Nilsiän keskustaan ja Juankoskelle. Talvisaikaan matka Siilinjärvelle ja Kuopioon lyhenee Kohtirannasta lähtevän jäätien ansiosta oleellisesti. Murtolahden kylän läpi kulkee kestopäällystetie, alkaen kantatie 75:ltä Pajulahdesta, jatkuen (tosin sorapäällysteisenä) Muuruvedelle.


title: Murtolahti

text: Murtolahden kyläsuunnitelma.


title: Joonas Jehkinen

text: Joonas Jehkinen (s. 10. huhtikuuta 1986 Oravikoski) on suomalainen keilaaja, joka edustaa Varkauden Mainareita. Hän on voittanut maailmanmestaruuden joukkuekilpailussa vuonna 2013 sekä viisi Euroopan-mestaruutta.


title: Joonas Jehkinen

text: Vuonna 2007 Jehkinen voitti arvostetun Vuokatti x-perience -turnauksen. Finaalissa hän voitti Kimmo Lehtosen lukemin 244–216.


title: Joonas Jehkinen

text: Jehkinen on 83 kertaa keilannut täyden 300 pisteen sarjan, ensimmäisen kerran helmikuussa 2000.


title: Inha

text: Inha on kylä Ähtärin kaupungissa Etelä-Pohjanmaalla.


title: Inha

text: Inhan kylä sijaitsee noin seitsemän kilometrin päässä keskustaajamasta Hankaveden ja Väliveden rannalla. Kylässä on noin 400 asukasta noin 140 taloudessa. Kylässä toimivat muun muassa Tuomarniemen metsäopplaitos ja puolustusvoimien Räjähdekeskukseen kuuluva Ähtärin Varikko. Myös Ähtärin eläinpuisto sijaitsee Inhan kylän alueella.


title: Inha

text: Inhassa on oma matkailukeskus ja kylässä Eläinpuisto-Zoo-junaseisake, jolla Haapamäen ja Seinäjoen väliset junat pysähtyvät.


title: Inha

text: Inhankosken koulu lakkautettiin keväällä 2016.


title: SV Sandhausen

text: SV Sandhausen on saksalainen jalkapalloseura. Sen kotikenttä on Sandhausenissa, Baden-Württembergissä.


title: SV Sandhausen

text: Seura voitti kaudella 2011–2012 Saksan 3. Ligan ja nousi 2. Bundesliigaan ensimmäisen kerran historiassaan. Kausi 2018–2019 on sille seitsemäs perättäinen toisella sarjatasolla.


title: SV Sandhausen

text: Epävakaan taloudellisen alun jälkeen seura pelasi jatkuvasti alasarjoissa ennen kuin nousi silloisen Saarinmaan pääsarjaan Bezirksliga Rhein-Saariin vuonna 1931. Huipulla Sandhausen pelasi vain yhden kauden ennen putoamistaan. Vuonna 1943 se yhdistyi TSV Walldorfin ja VfB Wieslochin kanssa. Näin muodostettiin sodan ajan joukkue KSG Walldorf-Wiesloch. Sodan päätyttyä yhdistetty joukkue lakkautettiin, ja seura palasi toimimaan itsenäisesti nimellä SG Sandhausen vuonna 1945. Muutaman vuoden kuluttua se otti takaisin alkuperäisen nimensä. Sandhausen pelasi Landesligassa ja 2. Amateurligassa vuoteen 1956, jolloin se nousi 1. Amateurliga Nordbadeniin. Vuonna 1977 seura sijoittui Saksan amatööriseurojen mestaruuskilpailussa toiseksi, ja nousi vuonna 1978 Oberliga Baden-Württembergiin, jossa se jatkuvasti sijoittui lopputuloksissa paremmin sijoittuneeseen puoliskoon. Sandhausen voitti kolmesti Oberligan 1980-luvulla ja Saksan amatöörimestaruuden vuonna 1993. Oberligan se voitti jälleen vuosina 1995 ja 2000. Seuran viimeisin Oberligan voitto vuonna 2007 nosti sen Regionalliga Süd (III):een.


title: SV Sandhausen

text: Vuosina 2005–2006 neuvoteltiin Sandhausenin yhdistymisestä TSG 1899 Hoffenheimin ja FC Astoria Walldorfin kanssa. Tavoitteena oli "FC Heidelberg 06" -nimisen seuran perustaminen. Neuvottelut katkesivat, kun liitosta vastustettiin sekä Sandhausenissa että Walldorfissa, eikä myöskään päästy sopuun siitä, tulisiko uuden seuran stadionin sijaita Heidelbergissä.


title: SV Sandhausen

text: Kausi 2007–2008 oli seuralle menestyksekäs. Se oli lähellä nousua 2. Bundesliigaan lähes kauden loppuun saakka ja nousi uuteen 3. Ligaan. Vuonna 2012 seura voitti 3. Ligan ja nousi 2. Bundesliigaan, jossa se on siitä lähtien pelannut.


title: J. Raymond Ylitalo

text: John Raymond Ylitalo (25. joulukuuta 1916 Floodwood, Minnesota – 10. helmikuuta 1987 Washington DC) oli amerikansuomalainen diplomaatti joka toimi Yhdysvaltain Paraguayn suurlähettiläänä 1970-luvun alussa. Hän julkaisi myös kolme Suomessa ilmestynyttä muistelmateosta 1970- ja 1980-lukujen vaihteessa.


title: J. Raymond Ylitalo

text: Ylitalon vanhemmat olivat Kalajoen Raution kylästä kotoisin ollut metsätyömies ja maanviljelijä Jussi Ylitalo ja Saima Maria o.s. Pihlaja. Hän kävi Floodwood High Schoolin ja suoritti Bachelor of Arts-tutkinnon St. Olaf Collegessa Minnesotan Northfieldissä sekä Master of Business Administration -tutkinnon Northwestern Universityssä Chicagossa.


title: J. Raymond Ylitalo

text: Ylitalo toimi kaupallisten aineiden opettajana Alabaman yliopistossa 1938–1941. Hän palveli FBI:n erikoisagenttina 1941–1946, kunnes siirtyi 1946 Yhdysvaltain ulkoasiainhallinnon palvelukseen. Hänen ensimmäinen toimipaikkansa oli Yhdysvaltain Helsingin-suurlähetystössä, jossa hän työskenteli attaseana 1946–1950.


title: J. Raymond Ylitalo

text: Ylitalo toimi Suomessa lähetystön poliittisena asiantuntijana. Hän tarkkaili kommunistien ja Neuvostoliiton toimintaa sekä piti yhteyttä kommunisteja vastustaneisiin piireihin Suomessa sekä järjesti näille taloudellista tukea muun muassa vaalityöhön. Ylitalo piti yhteyksiä muun muassa kokoomuksen eduskuntaryhmän puheenjohtajaan Arvo Salmiseen, maalaisliiton ryhmäjohtajaan Juho Koivistoon, edistyspuolueen ryhmänjohtajaan Kalle Kauppiin ja sosiaalidemokraattien ryhmänjohtajaan Väinö Hakkilaan sekä lisäksi asevelisosialisteihin kuuluneisiin Olavi Lindblomiin, Aku Sumuun, Väinö Leskiseen, Unto Varjoseen, Yrjö ”Jahvetti” Kilpeläiseen ja Aleksi Aaltoseen. 1970-luvun lopulla Ylitalo julkaisi tästä toiminnasta kaksi muistelmateosta "Salasanomia Helsingistä Washingtoniin" ja "Vaaran vuosilta 50-luvulle".


title: J. Raymond Ylitalo

text: Suomesta lähdettyään Ylitalo työskenteli 1950-luvulla muun muassa Yhdysvaltain konsulivirastoissa Münchenissä ja Cebu Cityssä Filippiineillä. 1960-luvun lopulla hän oli Yhdysvaltain suurlähetystössä Méxicossa.


title: J. Raymond Ylitalo

text: Ylitalo toimi Yhdysvaltain Paraguayn suurlähettiläänä 1969–1972. Sen jälkeen kun Paraguay kieltäytyi karkottamasta maasta heroiinin salakuljetusta Yhdysvaltoihin johtanutta Auguste Ricordia, Ylitalo joutui vuoden 1972 alkupuolella kritiikin kohteeksi amerikkalaisissa tiedostusvälineissä, koska hänellä katsottiin olleen liian läheiset suhteet Paraguayn diktaattoriin Alfredo Stroessneriin, jonka hallinnon arveltiin sekaantuneen huumekauppoihin. Presidentti Richard Nixon joutui kutsumaan Ylitalon kotiin syyskuussa 1972.


title: J. Raymond Ylitalo

text: Ylitalo toimi viimeksi Yhdysvaltain pääkonsulina Torontossa 1973–1976 ja jäi sitten eläkkeelle. Hän kuoli syöpään helmikuussa 1987 washingtonilaisessa "Sibley Memorial Hospital" -sairaalassa.


title: J. Raymond Ylitalo

text: Ylitalo oli naimisissa Jean Sarchetin kanssa ja heillä oli neljä lasta.


title: Heparaanisulfaatti

text: Heparaanisulfaatti on yksi glykosaminoglykaaneista. Sitä esiintyy kaikissa eläimissä erityisesti osana solukalvoa.


title: Heparaanisulfaatti

text: Heparaanisulfaatin rakenteessa toistuvat glukosamiini- ja glukuronihappoyksiköt, jotka ovat liittyneet toisiinsa 1,4-glykosidisella sidoksella.. Glukosamiiniin on liittynyt myös sulfonaattiryhmiä, jotka tekevät polymeeristä negatiivisesti varautuneen. Heparaanisulfaatti esiintyy tyypillisestiproteaglykaanina eli liittyneenä solun pinnan proteiiniin.


title: Heparaanisulfaatti

text: Heparaanisulfaattia esiintyy soluväliainessa sekä solukalvoissa, muun muassa verisuonissa, ihossa, sydämessä, keuhkoissa ja maksassa. Heparaanisulfaatti osallistuu solujen kasvun ja erikoistumisen säätelyyn sitoutumalla kasvutekijöihin ja on merkittävässä asemassa muun muassa syöpäsolujen kehittymisessä, on antikoagulantti eli estää veren hyytymistä, osallistuu tulehdusreaktioihin vuorovaikuttamalla selektiinien kanssa. Heparaanisulfaatilla on merkitystä myös lois- ja virusinfektioissa. Muun muassa malarialoisiolla on proteiini, joka vuorovaikuttaa heparaanisulfaatin kanssa ja auttaa loisiata tarttumaan soluun, myös eräät virukset toimivat samoin. Heparaanisulfaatti on tärkeässä osassa myös solujen välisessä vuorovaikutuksessa.


title: Muototerä

text: Muototerä Oy on suomalainen vuonna 1953 perustettu yritys, Yritys valmistaa muun muassa vesileikkauskoneita sekä tarjoaa vesileikkausta alihankintana. Yritys toimii Tampereella Nekalassa.


title: Muototerä

text: Muototerä Oy:n juuret ulottuvat 1950-luvulle, kun Sakari ja Matti Patjas ostivat Hotti Oy:n liiketoiminnan 1953 ja alkoivat valmistaa leikkuuteriä Suomen kenkäteollisuudelle. Muototerän ensimmäiset tuotteet olivat kenkäteollisuudelle suunnattuja leikkuuteriä. Koneiden valmistus aloitettiin 60-luvun lopussa meistikoneita tekemällä. Toiminta laajeni nopeasti niin, että uusiksi tuotteiksi tulivat myös erilaiset lävistimet ja muut kenkäteollisuudessa tarvittavat tuotantokoneet. Konetuotanto osoittautui hyväksi ja toimivaksi liiketoimintakonseptiksi ja sitä laajennettiin lisää. 1970 ja -80 luvuilla Muototerä alkoi valmistaa koneita myös muille teollisuudenaloille. Vesileikkauskoneiden valmistus aloitettiin ensimmäisenä Suomessa 1988 ja siitä lähtien Muototerä on ollut Euroopan merkittävimpiä vesileikkaussovellusten valmistajia. Samana aikana Muototerä alkoi myös valmistaa hakeseuloja sellutehtaiden tarpeisiin ja aktiivisen tuotekehityksen tuloksena vielä nykyäänkin Muototerä tekee korkeaa teknologiaa sisältäviä automaattisia hakeseuloja. Nykyisiin tiloihin Tampereen Nekalassa Muototerä muutti 1978. Uudet ja modernit tilat antoivat tilaa myös liiketoiminnan kasvulle ja tiloja onkin laajennettu kolmeen otteeseen vuosina 1980, 1985 ja edellisen kerran 2008.


title: Muototerä

text: Patjas, Sakari, 2006. Muototerän Historiaa 1953-1994. Tampere, Suomi. Fast Point Oy, 104 sivua.


Muototerä


title: Vuoden 2013 miehittämättömät avaruuslennot

text: Vuonna 2013 miehittämättömiä avaruuslentoja suoritettiin onnistuneesti noin sata, minkä lisäksi muutama lento epäonnistui.


text: Taulukon lihavoidut tekstit liittyvät Suomen avaruustoimintaan. Ne olivat ESAn GAIA-satelliitti joulukuussa ja Viron ESTCube-nanosatelliitin laukaisu toukokuussa.Alla olevat ovat eri lähteissä vuonna 2013 laukaistavaksi aiottuja, jotka eivät toteutuneet


title: Wilho Tikander

text: Wilho Tikander (20. huhtikuuta 1904 Biwabik, Minnesota – 16. joulukuuta 1965 Chicago) oli amerikansuomalainen lakimies, joka toimi jatkosodan aikana CIA:n edeltäjän OSS:n Tukholman-toimiston päällikkönä.


title: Wilho Tikander

text: Tikander syntyi pohjois-Minnesotan rautakaivosalueella. Hänen isänsä oli tullut Suomesta 1880-luvulla Yhdysvaltoihin ja avannut vuonna 1904 kaivoksissa työskennellyttä suomalaisväestöä palvelleen kaupan Minnesotan Evelethissä. Tikanderin perhe oli mukana muun muassa paikallisen amerikansuomalaisen työväenliikkeen toiminnassa.


title: Wilho Tikander

text: Tikander opiskeli työn ohella ja suoritti oikeustutkinnon Chicagon DePaulin yliopistossa 1935. Hän muutti sitten Washingtoniin ja työskenteli liittovaltion Goverment Accounting Officen palveluksessa. Tikander valmistui lakitieteen tohtoriksi Georgetownin yliopistosta 1936. Hän oli sitten Washingtonissa Yhdysvaltain oikeusministeriön antitrustiosaston palveluksessa 1939–1942 ja valmisteli muun muassa tupakkayhtiöitä vastaan nostettuja oikeusjuttuja.


title: Wilho Tikander

text: Vuosina 1942–1945 Tikander toimi Yhdysvaltain Ruotsin-suurlähettilään erityisavustajana ja OSS:n Tukholman-toimiston päällikkönä. Hän tapasi jatkosodan aikana 1943–1944 Tukholmassa säännöllisesti muun muassa Urho Kekkosta ja vaihtoi tämän kanssa mielipiteitä ajankohtaisista poliittisista kysymyksistä.


title: Wilho Tikander

text: Tikander tapasi syksyllä 1944 Tukholmassa salaa everstejä Aladár Paasosta ja Reino Hallamaata. Paasonen ja Hallamaa myivät amerikkalaisille Neuvostoliittoa koskevaa tiedustelumateriaalia, jota oli kuljetettu Ruotsiin Operaatio Stella Polariksen yhteydessä. Joulukuun alussa 1944 OSS osti suomalaisilta 1 500 sivua neuvostomateriaalia ja sotilaallisia sekä diplomaattikoodiavaimia.


title: Wilho Tikander

text: Sodan jälkeen Tikander palasi Yhdysvaltoihin ja oli vuonna 1948 kongressivaaliehdokkaana Minnesotassa. Hän toimi aluksi CIA:n konsulttina, mutta palasi sitten Chicagoon toimien siellä lakimiehenä. 1960-luvun alussa hän oli tuomarina Chicagossa (”magistrate in the Cook County Circuit court’s land title section”) ja hän kuoli siellä sydänkohtaukseen joulukuussa 1965.


title: Ketokulmumittari

text: Ketokulmumittari ("Idaea humiliata") on pieni, kulmumittareihin lukeutuva perhonen. Suomessa se on jokseenkin harvinainen ja levinneisyydeltään vahvasti lounaispainotteinen laji.


title: Ketokulmumittari

text: Ketokulmumittarin siipien pohjaväri on vaalean kellertävän harmaa. Siipien poikki kulkee etusiivessä viisi ja takasiivessä neljä kellanruskeaa poikkiviirua. Keskeisenä tuntomerkkinä etusiiven etureuna on selvästi voimakkaan punertava tai punaruskea. Kaikissa siivissä on pieni musta keskipilkku, jotka saattaa kuitenkin joiltakin yksilöiltä puuttua osittain tai kokonaan. Siipiväli 14–17 mm.


title: Ketokulmumittari

text: Levinneisyydeltään pääasiassa eurooppalainen laji, jota tavataan Pohjois-Afrikasta Etelä- ja Keski-Euroopan poikki Skandinaviaan, Venäjälle ja Kaukasukselle. Suomessa ketokulmumittaria tavataan Ahvenanmaalla, Turun saaristossa sekä Varsinais-Suomen rannikolla. Myös Uudenmaan rannikkoalueelta on havaintoja. Lentää yhtenä sukupolvena kesäkuun loppupuolelta heinä-elokuun taitteeseen.


title: Ketokulmumittari

text: Ketokulmumittari viihtyy kuivilla niityillä, hiekkadyyneillä, ja muilla kuivilla ja lämpimillä paikoilla, tyypillisesti merenrannan tuntumassa. Se on harvinainen ja paikoittainen laji, joka lentää iltapäivällä ja illalla. Perhoset tulevat valolle. Talvehtii keskenkasvuisena toukkana.


title: Ketokulmumittari

text: Toukan ravintoa ovat erilaisten matalien kasvien kuihtuneet lehdet.


title: Harmokulmumittari

text: Harmokulmumittari ("Idaea seriata") on harmaankirjava mittariperhoslaji.


title: Harmokulmumittari

text: Siipien pohjaväri on selvästi harmaa ja etusiivet ovat muodoltaan melko suipot. Sekä etu- että takasiipien yläpinta on tiheästi tummien suomujan pisteyttämä ja niissä on pienet, mutta selvät keskipilkut. Poikkiviirut ovat siiven kärkiosan vaaleaa aaltoviirua lukuun ottamatta harmaat ja sameat, eivätkä erotu aina kovin hyvin. Ulompi poikkiviiru voi kuitenkin olla selkeämpi ja sen kohdalla siipisuonten kohdalla on mustat pitkittäisviirut. Lisäksi siiven etuosassa viiru tekee voimakkaan mutkan sisäänpäin. Keskivarjo erottuu etusiivessä tummana juovana ja kulkee siiven poikki viistosti. Siipien ulkoreunassa, ripsien tyvellä on tumma viiru tai rivi erillisiä pisteitä. Keskiruumis on heti pään takaa tumma. Siipiväli 17–20 mm.


title: Harmokulmumittari

text: Melko samannäköinen on harmolehtimittari ("Scopula incanata").


title: Harmokulmumittari

text: Harmokulmumittarin levinneisyys ulottuu Pohjois-Afrikasta Eurooppaan ja idässä Kaukasukselle. Suomessa sitä tavataan Ahvenanmaalla, lounaissaaristossa sekä Lounais- ja Etelä-Suomessa. Yksittäishavaintoja on sisämaassa suunnilleen Pori-Tampere-linjalle saakka. Lento tapahtuu ilmeisesti useampana limittäisenä sukupolvena kesäkuun loppupuolelta lokakuulle saakka. Yksittäisten toukkien kehitysajat vaihtelevat paljon, mikä sumentaa eri sukupolvien rajoja. Lisäksi Saksassa lajilla on saatu kasvatuksessa viisi sukupolvea vuodessa.


title: Harmokulmumittari

text: Harmokulmumittaria tavataan metsänreunoilla ja pensaikoissa, mutta aivan selvästi yleisin se on erilaisissa kulttuuriympäristöissä ja etenkin asutuksen keskellä. On mahdollista, että esimerkiksi Suomessa lajia ei tavata "luonnonympäristöissä" lainkaan. Perhosia tavataan yleensä yksitellen. Ne lentävät illalla ja yöllä, usein rakennusten seinustoilla ja voivat tulla valolle. Päivisin perhosia voi löytää lepäämästä rakennusten seinillä tai ikkunoissa. Laji talvehtii keskenkasvuisena toukkana.


title: Harmokulmumittari

text: Toukka käyttää ravinnokseen erilaisten kasvien kuihtuneita osia, kasviperäistä jätettä ja jopa jäkäliä.


title: CP-jalkapallo

text: CP-jalkapallo on jalkapallosta sovellettu vammaisurheilulaji CP-vammaisille ja niille, jotka ovat saaneet aikuisiällä vamman, jonka oireet ovat samantapaiset kuin CP-vammassa. Merkittävimpiä eroja tavalliseen jalkapalloon ovat pelaajien määrä sekä kentän koko.


title: CP-jalkapallo

text: Paralympialaisten ohjelmassa CP-jalkapallo on ollut vuodesta 1984 lähtien. CP-jalkapallossa järjestetään MM-kilpailut sekä muun muassa EM-kilpailut.


title: CP-jalkapallo

text: Suomen CP-jalkapallomaajoukkue on perustettu vuonna 1999. Joukkue on ollut mukana maailmanmestaruuskilpailuissa 2011 sekä kolmissa EM-kilpailuissa.


title: CP-jalkapallo

text: CP-jalkapallossa noudatetaan FIFAn sääntöjä seuraavin poikkeuksin:


title: CP-jalkapallo

text: Pelaajat on jaettu kansainvälisen CP-vammaisten urheilujärjestön CPISRAn luokituksen mukaan neljään eri ryhmään.


title: Okrakulmumittari

text: Okrakulmumittari ("Idaea ochrata") on pienehkö, ruskeansävyinen mittariperhoslaji.


title: Okrakulmumittari

text: Sukunsa vaaleaan yleisväritykseen nähden okrakulmumittari on väritykseltään poikkeuksellisen ruskea laji. Siipien pohjaväri on kellanruskea ja niiden poikki kulkee kolme punaruskeaa poikkiviirua, jotka suuntautuvat ulospäin. Aivan siiven ulkoreunassa on rivi mustia pisteitä. Siipien keskipilkut erottuvat heikosti. Keskeisenä tuntomerkkinä takasiiven keskipilkku on sisimmän poikkiviirun sisäpuolella ja takimmaisen raajaparin säärissä on kärkioat. Siipiväli 20–22 mm.


title: Okrakulmumittari

text: Samannäköinen laji on lähinnä serpentiinimittari ("Idaea serpentata"), joka on kuitenkin kooltaan pienempi ja sävyltään tummempi.


title: Okrakulmumittari

text: Okrakulmumittarin levinneisyys ulottuu Pohjois-Afrikasta Etelä- ja Keski-Euroopan kautta aina Ruotsin eteläisimpiin osiin ja Gotlantiin saakka. Idässä elinalue ulottuu Keski-Aasiaan. Suomesta laji on tavattu yhden kerran, kun koirasyksilö löytyi Dragsfjärdistä heinäkuussa 2001. Perhoset lentävät yhtenä sukupolvena heinä-elokuussa.


title: Okrakulmumittari

text: Okrakulmumittaria tavataan Etelä- ja Keski-Euroopassa kuivilla ja lämpimillä paikoilla, etenkin hietikoilla sekä nummilla. Pohjoisempana sen elinympäristöt ovat tyypillisesti rannikoilla. Perhoset lentävät hämärän tultua ja tulevat valolle, joskin häirittynä ne lähtevät helposti lentoon myös päivällä. Toukka talvehtii.


title: Okrakulmumittari

text: Toukka käyttää ravinnokseen erilaisia matalia kasveja.


title: Mauritius Post Office

text: Mauritius Post Office -nimellä kutsutaan brittiläisessä Mauritiuksen siirtokunnassa syyskuussa 1847 julkaistua kahta postimerkkiä: oranssinpunaista yhden pennyn ja syvänsinistä kahden pencen merkkiä. Merkkien nimi tulee niissä lukevasta ”Post Office” -tekstistä, joka muutettiin myöhempiin painoksiin ”Post Paidiksi”. Mauritius Post Office -postimerkit kuuluvat maailman harvinaisimpien merkkien joukkoon. Säilyneitä yksilöitä tunnetaan 27.


title: Mauritius Post Office

text: Mauritius oli neljäs maa, joka julkaisi omia merkkejään ja merkit olivat ensimmäisiä brittiläisessä imperiumissa Iso-Britannian ulkopuolella.


title: Mauritius Post Office

text: Postimerkit kaiversi Englannissa vuonna 1816 syntynyt ja Mauritiukselle vuonna 1838 muuttanut Joseph Osmond Barnard. Malli mukaili olemassa olevia Britannian merkkejä, joista ensimmäiset oli julkaistu 1841. Merkissä on kuvattuna kuningatar Viktoria ja arvojen värit olivat vastaavat kuin Britannian yhden ja kahden pencen merkeissä.


title: Mauritius Post Office

text: Molempia arvoja painettiin viisisataa kappaletta käyttäen painolaattaa, jolla oli molemmat merkit. Julkaisu tapahtui 21. syyskuuta 1847 ja monet merkeistä käytettiin Mauritiuksen kuvernöörin vaimon samana viikonloppuna järjestämien tanssijaisten kutsuihin. Merkit painettiin syväpainomenetelmällä ja niissä on kaivertajan nimikirjaimet (JB) kasvokuvan oikeassa alanurkassa. Merkkien vasemmassa reunassa on teksti ”Post Office”, joka muutettiin seuraavassa vuoden 1848 painoksessa ”Post Paidiksi”.


title: Mauritius Post Office

text: Mauritiuksen Post Office -merkit olivat tuntemattomia filateeliselle maailmalle aina vuoteen 1864, jolloin bordeauxlaisen kauppiaan rouva madame Borchard löysi yhden pennyn ja kahden pencen merkit miehensä kirjeenvaihdosta. Hän myi ne toiselle keräilijälle ja useiden vaiheiden jälkeen merkit päätyivät kuuluisalle keräilijälle Philipp von Ferrarylle ja sitten huutokauppaan vuonna 1921.


title: Mauritius Post Office

text: Vuosien varrella merkkien hinta on kohonnut. Merkit ja ne sisältävät kuoret ovat olleet monien kuuluisien keräilijöiden kokoelmien arvokkaimpia kohteita. Näitä ovat muun muassa Sir Ernest de Silva, Arthur Hind, Sir William Beilby Avery, Alfred F. Lichtenstein ja Alfred H. Caspary. Vuonna 1904 kuningas Yrjö V maksoi 1 450 puntaa käyttämättömästä kahden pencen merkistä, joka oli tuo ajan ennätyssumma.


title: Mauritius Post Office

text: Kaikkien aikojen kuuluisimmassa Mauritius-kokoelmassa, Hiroyuki Kanain kokoelmassa oli kaikkiaan kuusi tunnetusta 27 merkistä. Näitä olivat käyttämättömät yhden pennyn ja kahden pencen merkit sekä ”Bordeaux”-kuori, jota on kutsuttu luonnehdinnalla "la pièce de résistance de toute la philatélie" (”filatelian kaikkien aikojen suuremmoisin kohde”). Tässä Englannin kautta Bordeuaxiin lähetetyssä kuoressa on molemmat merkit. Kanai myi kokoelmansa huutokaupalla vuonna 1993. Yhden pennyn merkki myytiin 1 072 260 dollarin hinnalla ja kahden pencen merkki 1 148 850 dollarilla. Bordeaux-kuoresta maksettiin maailmanennätyshinta 3,8 miljoonaa dollaria.


title: Mauritius Post Office

text: ”Post Office”-merkit kuten niitä seuranneet julkaisut ovat erittäin arvostettuja ja arvokkaita keräilykohteita, sillä ne ovat harvinaisia, vanhoja ja paikallisina julkaisuina ulkoasultaan primitiivisiä. Säilyineistä merkeistä suurin osa on yksityisillä keräilijöillä, mutta muutama on julkisesti näytteillä: Vuonna 1912 lontoolainen Nevile Lacy Stocken osti merkkien alkuperäisen painolaatan eversti Colnaghilta, joka oli vuoden 1847 Mauritiuksen kuvernöörin lapsenlapsi. Colnaghi oli löytänyt laatan suvun arkistoista, muttei tajunnut sen arvoa. Stocken sen sijaan painoi alkuperäisellä laatalla merkkejä. Osassa merkeistä lukee takapuolella "reprint", muttei kaikissa. Painettua määrää ei tunneta ja nämä uusintapainokset ovat suhteellisen harvinaisia.


title: Javier Marías

text: Javier Marías (s. 20. syyskuuta 1951 Madrid) on espanjalainen kirjailija, kääntäjä ja sanomalehti El Paísin kolumnisti. Hän on kirjoittanut useita romaaneja, joista kaksi on suomennettu.


title: Javier Marías

text: Marías vietti lapsuudessaan aikaa Yhdysvalloissa, sillä hänen isänsä filosofi Julián Marías oli Francon vastaisen toiminnan vuoksi joutunut mustalle listalle kotimaassaan Espanjassa. Isä toimi Yhdysvalloissa opettajana muun muassa Kalifornian ja Yalen yliopistoissa. Maríasin äiti Dolores Franco oli kääntäjä.


title: Javier Marías

text: Marías kirjoitti ensimmäisen romaaninsa "Los dominios del lobo" 17-vuotiaana, ja se julkaistiin hänen ollessaan 20-vuotias. Maríasin kirjoja on käännetty yli 40 kielelle. Vuonna 2012 Espanjan kulttuuriministeriö myönsi hänelle 20 000 euron arvoisen kirjallisuuspalkinnon romaanista "Rakastumisia". Marías kuitenkin kieltäytyi palkinnosta, koska ei halua ottaa vastaan julkista rahaa. Hän totesi, ettei halua, että häntä pidetään hallituksen suosimana kirjailijana.


title: Javier Marías

text: Marías on kääntänyt englannista espanjaksi teoksia muiden muassa Thomas Hardylta, Joseph Conradilta, Vladimir Nabokovilta ja William Faulknerilta. Vuonna 1979 hän sai kansallisen käännöspalkinnon Laurence Sternen "Tristram Shandy" -romaanin käännöksestä.


title: Javier Marías

text: Marías on asumattoman Redondan mikrovaltion viides kuningas Xavier I.


title: Kirsten Vangsness

text: Kirsten Vangsness (s. 7. heinäkuuta 1972 Pasadena, Kalifornia) on yhdysvaltalainen näyttelijä, joka tunnetaan parhaiten Penelope Garcian roolista sarjassa "Criminal Minds – FBI-tutkijat". Hän seurusteli ja oli kihloissa Melanie Goldsteinin kanssa, mutta he erosivat vuonna 2013. Keväällä 2015 hän kertoi seurustelevansa uuden miesystävän kanssa.


title: Käänteislukufunktio

text:
Käänteislukufunktion arvot muodostetaan ottamalla annetun luvun käänteisluku. Koska nollan käänteislukua ei ole olemassa, saadaan reaalilukufunktion muodolliseksi määritelmäksi
Kuvaus voidaan suorittaa kaikilla reaaliluvuilla paitsi nollalla. Koulumatematiikassa sama ilmaistaan useimmiten
Määrittelyjoukko on siis kaikki reaaliluvut paitsi nolla. Funktio voidaan määritellä myös muilla lukualueilla ja niistä tarkemmin myöhemmin.


title: Käänteislukufunktio

text: Käänteislukufunktio on erikoistapaus potenssifunktioista, jossa (kun formula_3 ja formula_4)


title: Käänteislukufunktio

text:
Kokonaisluvun käänteisluku on yksikkömurtoluku. Se on rationaali- eli murtoluvun käänteisluvun erikoistapaus. Kokonaisluvun formula_6 ja murtoluvun formula_7 käänteisluku lasketaan käyttäen kokonais- ja murtolukujen jakolaskun ominaisuuksia hyväksi:
ja


title: Käänteislukufunktio

text:
Yleisesti ottaen reaaliluvun käänteisluvun laskeminen ei ole helppo tehtävä. Se voidaan aina merkitä lausekeella formula_10, mutta sen numeerisen arvon laskemieen esimerkiksi laskimessa tarvitaan iteroiva algoritmi.
Kompleksiluvun formula_11 käänteisluvun laskemiseen käytetään kompleksilukujen formula_12 ja formula_13 jakolaskun ominaisuuksia:
Kun formula_15 ja formula_16 saadaan
missä formula_18 on luvun formula_19 liittoluku eli konjugaattiluku. Tulos voidaan ilmaista myös kompleksiluvun reaali- ja imaginaariosan avulla:
Jos reaali- ja imaginaariosat ovat reaalilukuja, käänteisluvun numeerinen arvo lasketaan reaalilukujen tapaan.


title: Käänteislukufunktio

text:
Derivaattafunktion merkistä voi päätellä, että käänteislukufunktio on monotoninen ja vieläpä aidosti vähenevä välillä, joka mahtuu määrittelyjoukoonsa.
Funktiolla formula_21 ei ole nollakohtia.


title: Käänteislukufunktio

text:
Käänteislukufunktiolla on potenssiesityksessä pariton eksponentti
joten se kuuluu parittomiin funktioihin. Parittomalle funktiolla vastaluvut antavat tulokseksi vastaluvut
Kuvaajat ovatkin origosymmetrisiä eli funktion kuvaajan jokaiselle pisteelle löytyy yhtä kaukana origon takana toinen funktion kuvaajan vastinpiste.


title: Käänteislukufunktio

text:
Reaalifunktion derivaattafunktio on
ja integraalifunktio
kun formula_26 ja formula_27


title: Käänteislukufunktio

text:
Reaalifunktion arvot pienenevät, kun arvot kasvavat. Funktion raja-arvot ovat
Funktion epäoleelliset toispuoliset raja-arvot, kun lähestytään nollaa oikealta, on
ja kun lähestytään nollaa vasemmalta on


title: Oh Sang-Eun

text: Oh Sang-Eun (s. 13. huhtikuuta 1977, Daegu) on eteläkorealainen pöytätennispelaaja. Ensimmäisen aikuisten arvokisamitalin hän saavutti Manchesterista vuonna 1997. Hänen paras ranking-sijoituksensa on toukokuulta 2007, jolloin hän oli sijalla 5.


title: Onni V. Tuisku

text: Onni Valdemar Tuisku (9. kesäkuuta 1869 – 1. helmikuuta 1920) oli suomalainen päätoimittaja.


title: Onni V. Tuisku

text: Tuiskun vanhemmat olivat tehtailija, suutarimestari Jakob Walentin Tuisku (1836–1873) ja Gustava Tuisku (1845–1871).


title: Onni V. Tuisku

text: Tuisku aikoi alun perin kirjapainoalalle mutta heikkojen keuhkojensa takia hänen täytyi siirtyä Suomalaisen Kirjallisuuden Seuran kirjapainon oikaisulukijaksi. Tuisku alkoi avustaa "Matti Meikäläinen" -nimistä pilalehteä ja sen seuraajaa "Tuulispää"-pilalehteä. Hänestä tuli lopulta "Tuulispään" päätoimittaja ja pääomistaja.


title: Onni V. Tuisku

text: Tuisku kuoli keuhkotautiin 1920, ja hänet on haudattu Hietaniemen hautausmaalle.


title: Onni V. Tuisku

text: Onni V. Tuiskun säätiö muodostettiin Tuiskun jättämän perinnön pohjalta. Säätiö jakaa apurahoja suomenkielisten sanomalehtien henkilökunnan matka- ja virkistyskäyttöön. Säätiö perusti myös sanomalehtimiehille tarkoitetun lepokodin Syvärannan huvilaan Tuusulanjärven rannalle.


title: Luettelo Armenian lentoyhtiöistä

text: Tämä on luettelo lentoyhtiöistä, joilla on tai on ollut Armenian siviili-ilmailuviranomaisen myöntämä toimintalupa.


title: Elomaa

text: Elomaa on suomalainen sukunimi, joka on muun muassa seuraavilla henkilöillä:


title: Nevski Ekspress

text: Nevski Ekspress on venäläinen suurnopeusjuna, joka liikennöi Pietarin ja Moskovan välisellä linjalla. Junan huippunopeus on 250 km/h tai yleinen ajonopeus, joka on 240 km/h.


title: Nevski Ekspress

text: Vuonna 2009 junaan tehtiin pommi-isku, jonka seurauksena 27 ihmistä sai surmansa.


title: Könkkölä

text: Könkkölä on suomalainen sukunimi. Könkkölä-nimisiä henkilöitä:Könkkölä paikannimenä:


title: Komsi

text: Komsi on suomalainen sukunimi. Komsi-nimisiä henkilöitä:


title: Kylmäkosken Veikot

text: Kylmäkosken Veikot (KylVe) on vuonna 1910 perustettu yleisurheiluseura. Futsal seuran ohjelmaan tuli 1990-luvun lopulla. Nykyään Kylmäkosken Veikot Ry toimii alueellisena liikunnan ja urheilun yleisseurana. Kilpatoimintaa seuralla on jalkapallossa, futsalissa (edustusjoukkue nimellä Leijona Futsal), frisbeegolfissa, hiihdossa, yleisurheilussa ja kestävyyslajeissa. Aikuisurheilussa lajeja löytyy yleisurheilun, hiihdon, luistelun ja rullaluistelun parista.


title: Kylmäkosken Veikot

text: Kylmäkosken Veikkojen historiaa vuosien varrelta. Kylmäkoskella innostus urheiluharrastamiseen alkoi Mellolan ja Taipaleen kylissä syyskesällä vuonna 1910 koneenkäyttäjä Järvisen ja leipuri E Virtasen toimesta. Urheiluseuran nimeksi päätettiin ottaa Mellolan ja Taipaleen voimistelu ja urheiluseura Alku. Toiminta lähti vilkkaasti liikkeelle varsinkin Taipaleen kylässä. Uuden urheiluseuran toimintaan kuului urheilun lisäksi muun muassa iltamien ja talkoiden järjestäminen, joista kerätyillä varoilla tuore seura sai hankittua esimerkiksi kaksi voimistelumattoa, korkeat nojapuut, voimistelusauvoja, kaksi kuulaa, kiekon ynnä muuta pientä välineistöä. Alkuinnostuksen jälkeen toiminta hiipui johtavien toimijoiden puutteeseen kunnes vuonna 1915 toiminta taas elpyi. Samaisena vuonna pidettiin kahdet iltamat ja kesäjuhlat ja seuran jäsenmäärän ollessa 84. Toiminta pysyi virkeänä kunnes tuli vuosi 1918, jolloin toimintaa ei ollut juurikaan. Seuraavana vuonna 1919 pidettiin taas kahdet iltamat sekä hiihtokilpailut. Joulukuun 28. päivänä vuonna 1919 pidetyssä kokouksessa Mellolan Kassarissa päätettiin Alku seuran lopettamisesta, koska kapina-aikana seuran säännöt olivat hukkuneet ja uuden yhdistyslain mukaan olisi ollut muutenkin hankittava seuralle uudet säännöt. Muistitiedon mukaan on Alku seuran säännöissä ollut, että jos seura kuolee niin sen koko omaisuuden saa lähin voimistelu ja urheiluseura. Päätettiin siis Alku seuran omaisuus luovutettavan samassa tilaisuudessa perustetulla uudella voimistelu - ja urheiluseuralle Veikalle. Toiminta siis jatkui nyt nimellä Veikka, kunnes tultiin vuoteen 1925 ja helmikuun 8. päivän johtokunnan kokoukseen. Kokouksessa keskusteltiin liittymisestä SVUL:n jäseneksi, jonka johdosta johtokunta esittikin seuran uudelleen järjestämistä. Tämän vuoksi koolle kutsuttiin seuran uudestaan perustava kokous, joka pidettiin Taipaleen kansakoululla 17. päivänä maaliskuuta vuonna Kokouksessa seuran säännöt ehdotettiin muutettavan urheiluseuran malli- sääntöjen mukaiseksi, koska liittyminen SVUL:n ei muuten olisi ollut mahdollista.


title: Kylmäkosken Veikot

text: Seuran uudeksi nimeksi päätettiin ottaa ehdotettu Kylmäkosken Veikot eli KylVe. Vuonna 1945 Kylmäkosken tehtaan urheilijat lähestyivät liittyäkseen Kylmäkosken Veikkoihin, joten 5. Toukokuuta 1945 pidetyssä kokouksessa päätettiin ilmoittaa SVUL:lle Kylmäkosken tehtaan urheilijoiden liittymisestä Kylmäkosken Veikkoihin. Liittymisen myötä seuran jäsenmäärä kasvoi 84: stä 172:een henkeen. Kylmäkosken Veikkojen toiminta keskittyi alkuvuosina pitkälti Taipaleen kylälle ja siellä olevalle urheilukentälle mikä oli hankittu seuralle. Nykyään kenttä toimii KylVe:n jalkapalloilijoiden kotikenttänä luvulla toiminta oli levinnyt koko Kylmäkosken kattavaksi. Tavanomaista toimintaa olivat muun muassa erilaiset kylien väliset kilpailut ja mittelöt. Merkittävä toimintaan liittyvä saavutus oli talkootyöllä rakennettu Veikkojen Maja, joka vihittiin käyttöön vuoden 1976 kesäkuun lopulla. Majan ympäristöön tehtiin myös pururata, jonka myöhemmin toteutetun valaistuksen myötä mahdollisti harjoitusten pitämisen ja kilpailujen järjestämisen myös pimeällä. Pururataa on aikojen saatossa pidennetty yli 4 kilometriä valaistuksen kattaessa latuverkostosta noin 4,5 kilometriä. 2010 talkoovoimin toteutetun remontin myötä majalle saatiin myös kunnolliset sauna- ja pukutilat sekä sisävessa. Veikkojen maja sekä pururata sijaitsevat seurakunnan maalla, jonka pitkät vuokrasopimukset ovat antaneet mahdollisuuden latuverkoston ja itse majan kunnostamiseen ja kehittämiseen. Kylmäkosken Veikkojen jäsenmäärä on vaihdellut 150 ja 300 jäsenen välillä viimeiset 30 vuotta. Tämä kirjoituksen tarkoituksena on kertoa seuran synnyinhistoriasta ja seuralle tärkeistä tapahtumista ottamatta kantaa urheilulliseen puoleen, vaikka seuran edustajat ovat loppujen lopuksi menestyneet vuosien saatossa eri lajeissa ja ikäluokissa varsin hyvin.


title: Ekenäs Sport Club

text: Ekenäs Sport Club (ESC) on Raaseporin kaupungissa toimiva jalkapallo- ja futsalseura. Se on perustettu vuonna 2007.


title: Ekenäs Sport Club

text: ESC pelasi kaudet 2012–2013 ja 2013–2014 Suomen futsalin korkeimmalla sarjatasolla Futsal-liigassa ja säilytti molemmilla kausilla paikkansa karsintojen kautta. Kaudeksi 2014–2015 seura kuitenkin luopui paikastaan ja pudottautui Kakkoseen. Vuonna 2011 ESC selvisi Futsal Cupin loppuotteluun, jonka se hävisi Ilves FS:lle.


title: Ekenäs Sport Club

text: Jalkapallossa ESC voitti kaudella 2014 Uudenmaan piirin Kolmosen 1. lohkon.


title: Ekenäs Sport Club

text: Ennen Kakkosen kauden 2016 alkua ESC ilmoitti luopuvansa sarjapaikastaan resurssipulaan vedoten.


title: Ekenäs Sport Club

text: ESC pelaa kotiottelunsa Tammisaaren palloiluhallissa ja Tammisaaren keskuskentällä.


title: Voices in My Head

text: Voices in My Head on puolalaisen metalliyhtyeen Riversiden EP-levy. Se on julkaistu vuonna 2005 levymerkillä Mystic Production.


title: Erola

text: Erola on suomalainen sukunimi, joka on muun muassa seuraavilla henkilöillä:


title: Jari Virman

text: Jari Juhani Virman (s. 1976) on suomalainen näyttelijä. Hän työskentelee freelance-näyttelijänä teatterissa, elokuvissa, televisiossa sekä radioteatterissa.


title: Jari Virman

text: Vuosina 2000–2005 Virman opiskeli näyttelemistä Teatterikorkeakoulussa valmistuen vuonna 2005 teatteritaiteen maisteriksi. Virman on näytellyt muun muassa Ryhmäteatterissa, KOM-teatterissa, Suomen Kansallisteatterissa ja Helsingin Kaupunginteatterissa.


title: Jari Virman

text: Virman on näytellyt muun muassa elokuvissa "Joki" (2001), "Kulman pojat" (2011), "Miesten välisiä keskusteluja" (2012), "Betoniyö" (2013) , "The Liberation of Skopje" (2016) , "Armonmurhaaja" (2017) . Toukokuussa 2014 Virman palkittiin European Cinema Festivalilla parhaasta sivuosasta elokuvassa "Betoniyö" . Hän oli roolista ehdolla myös parhaan miessivuosan Jussin saajaksi.


title: Jari Virman

text: Televisiossa Virman on näyttellyt sarjoissa mm. "Ihan sama" (2014)., "Mustat lesket" (2014–2016), "Punainen kolmio" (2016), "Aallonmurtaja" (2017) "Presidentti" (2017) , "Artic Circle" (2018)


title: Jari Virman

text: Radioteatterissa hän on näytellyt mm. Antero Rokkaa. Tuntematoman Sotilas radiokuunnelmassa (2014).


title: Jari Virman

text: Virman harrastaa muun muassa metsästystä, kalastusta, jääkiekkoa, joogaa sekä sukellusta.


title: Unsung Heroes

text: Unsung Heroes on Ensiferumin viides studioalbumi, joka julkaistiin 27. elokuuta 2012.


title: Unsung Heroes

text: Helmikuussa 2012 yhtye ilmoitti aloittaneensa viidennen albuminsa äänitykset. Huhtikuun alussa Ensiferumin basisti Sami Hinkka ilmoitti äänitysten päättyneen. Albumin nimi julkistettiin toukokuussa ja julkaisupäiväksi ilmoitettiin 27. elokuuta 2012. Kesäkuun lopulla julkistettiin myös aiempien albumeiden kansikuvat tehneen Kristian Wåhlinin toteuttama kansikuva.


title: Unsung Heroes

text: Kesäkuussa julkaistiin kappaleen ”In My Sword I Trust” musiikkivideo.


title: Sallinen

text: Sallinen on suomalainen sukunimi:


title: Puustinen

text: Puustinen on suomalainen sukunimi, joka on muun muassa seuraavilla henkilöillä:


title: Sappisuola

text: Sappisuolat ovat aminohappoihin sitoutuneita maksan muodostamia sappihappoja. Elimistössä on yhteensä 3-4 g sappisuoloja. Samat sappisuolat kiertävät enterohepaattista kiertokulkua useita kertoja vuorokaudessa, joten aterian jälkeen niitä voi erittyä ohutsuoleen jopa 15 g. Noin 5 % sappisuoloista kulkeutuu paksusuoleen ja poistuu elimistöstä ulosteen mukana. Maksasolujen käytettävissä oleva sappisuolamäärä vaikuttaa eritettävän sapen määrään. Mitä enemmän veressä on sappisuoloja, sitä enemmän niitä erittyy maksasoluista ja sitä suurempi on myös sapen määrä.


title: Sappisuola

text: Sappisuolat eivät ole rasvaliukoisia sappihapoista poiketen, joten niiden imeytyminen ohutsuolesta on vähäistä ja tapahtuu diffundoitumalla. Sappisuolat vaikuttavat koko ohutsuolen alueella ennen kuin ne imeytyvät aktiivisten prosessien kautta vereen aivan ohutsuolen loppuosassa ja kulkeutuvat porttilaskimon kautta maksaan ja sieltä edelleen takaisin sappeen.


title: Vänttinen

text: Vänttinen tai Wänttinen on suomalainen sukunimi, joka on muun muassa seuraavilla henkilöillä:


title: Star Wars: The Force Awakens

text: Star Wars: The Force Awakens (tunnettu myös nimellä Star Wars: Episode VII – The Force Awakens) on vuonna 2015 ensi-iltansa saanut eeppinen avaruusoopperaelokuva, jonka on ohjannut J. J. Abrams. Se on "Tähtien sota" -elokuvasarjan jatko-osatrilogian ensimmäinen ja Skywalker-saagan seitsemäs osa. Elokuvan pääosissa näyttelevät Harrison Ford, Mark Hamill, Carrie Fisher, Adam Driver, Daisy Ridley, John Boyega, Oscar Isaac, Lupita Nyong’o, Andy Serkis, Domhnall Gleeson, Anthony Daniels ja Max von Sydow. "The Force Awakens" sijoittuu 30 vuotta "Jedin paluun" (1983) jälkeen ja seuraa Reyn, Finnin ja Poe Dameronin yrityksiä löytää kadonnut jedimestari Luke Skywalkeria sekä taistelua Kapinaliiton veteraanien johtaman Vastarinnan rinnalla Kylo Reniä ja Galaktisen Imperiumin jäänteistä muodostunutta Ensimmäistä ritarikuntaa vastaan.


title: Star Wars: The Force Awakens

text: Elokuvan ilmoitettiin olevan kehityksessä, kun Disney osti Lucasfilmin lokakuussa 2012. Tuottajina ovat Kathleen Kennedy, Abrams ja Bryan Burk. Alkuperäisen trilogian elokuvia käsikirjoittamassa ollut Lawrence Kasdan uudelleenkirjoitti Michael Arndtin tekemän käsikirjoituksen yhdessä Abramsin kanssa. Kaikki edelliset elokuvat säveltänyt John Williams sävelsi elokuvan musiikin. "Tähtien sodan" luonut George Lucas toimi luovana konsulttina tuotannon alkuvaiheessa. Elokuvan kuvaukset alkoivat huhtikuussa 2014 Abu Dhabissa ja Islannissa. Pääosin elokuva kuvattiin Irlannissa ja Pinewood Studioilla, Englannissa.


title: Star Wars: The Force Awakens

text: "The Force Awakens" sai maailmanensi-iltansa 14. joulukuuta 2015 Los Angelesin TCL Chinese Theatressa. Se sai laajan ensi-illan 16. joulukuuta 2015 suurimmassa osassa Eurooppaa ja 18. joulukuuta 2015 Yhdysvalloissa. Kriitikot vertasivat sitä otollisesti alkuperäiseen trilogiaan kehuen sen toimintakohtauksia, hahmoja, näyttelyä, erikoistehosteita ja musiikkia, mutta joidenkin mielestä se oli liian samankaltainen alkuperäisen "Tähtien sodan" kanssa. Elokuva rikkoi useita katsojaennätyksiä Pohjois-Amerikassa ja ympäri maailmaa tuottaen yli miljardi dollaria 12 päivän ennätysajassa. "The Force Awakens" sai viisi Oscar-ehdokkuutta vuoden 2016 gaalassa, muun muassa parhaasta musiikista ja parhaista erikoistehosteista, sekä kolme Bafta-ehdokkuutta 69. British Academy Awards -gaalassa, voittaen niistä parhaiden erikoistehosteiden palkinnon. Se on kaikkien aikojen kolmanneksi eniten tuottanut elokuva maailmanlaajuisesti. Elokuvan ensimmäinen jatko-osa, "", sai ensi-iltansa joulukuussa 2017 ja saa ensi-iltansa vuonna 2019.


title: Star Wars: The Force Awakens

text: Luke Skywalker, viimeinen jedi, on kadonnut. Galaktisen Imperiumin jäänteistä noussut Ensimmäinen ritarikunta pyrkii tuhoamaan sekä hänet että Uuden tasavallan. Heitä kuitenkin vastustaa Tasavallan tukema Vastarinta, jota johtaa Luken kaksoissisar, kenraali Leia Organa, joka yrittää myös selvittää Luken olinpaikan. Vastarinnan pilotti Poe Dameron tapaa aavikkoplaneetta Jakkulla vanhan miehen nimeltä Lor San Tekka saadakseen tältä kartan, joka johdattaisi Luken olinpaikkaan. Kylo Renin komentamat iskujoukot saapuvat kylään, tuhoten sen ja vangiten Poen. Poen astromekaanikkodroidi BB-8 pakenee kartan kanssa ja tapaa romunkerääjän nimeltä Rey. Voiman avulla Kylo saa selville kartan olevan BB-8:n hallussa. Ritarikunnan toimia liian julmina pitävä iskusotilas FN-2187 vapauttaa Poen, joka antaa hänelle nimen ”Finn”, ja he pakenevat TIE-hävittäjällä. He tekevät pakkolaskun Jakkulle ja Finn luulee olevansa ainut selviytyjä. Hän kohtaa Reyn ja BB-8:n, mutta ritarikunta tekee ilmaiskun heidän olinpaikkaansa. Kolmikko pakenee Jakkulta varastetulla aluksella, joka osoittautuu pian "Millennium Falconiksi".


title: Star Wars: The Force Awakens

text: "Falcon" vaurioituu takaa-ajossa ja heidät kaapataan. Kaappaajiksi osoittautuvat aluksen entiset omistajat: Han Solo ja Chewbacca. Avaruuspiraatit, joille Han on velkaa, saavat tietää ritarikunnan etsivän BB-8:aa ja hyökkäävät heidän kimppuunsa, mutta viisikko pidättelee heitä rahtialuksensa lastina olleilla rathtar-pedoilla ja pakenee "Falconilla". Ensimmäisen ritarikunnan Tähdentappajatukikohdassa, aurinkokuntia tuhoavaksi superaseeksi muutetulla planeetalla, yksinvaltias Snoke antaa kenraali Huxille luvan superaseen testaamiseen. Snoke kyseenalaistaa Kylon tunteet isäänsä Han Soloa kohtaan, mutta Kylo vannoo, ettei Han merkitse hänelle mitään. "Falconin" ryhmä tutkii BB-8:n hallussa olevaa karttaa ja huomaa sen olevan vain osa suurempaa karttaa. Han kertoo Luken lähteneen maanpakoon, koska yksi hänen jedioppilaistaan oli kääntynyt Voiman pimeälle puolelle ja tuhonnut uuden jediritarikunnan. He saapuvat planeetta Takodanalla sijaitsevaan kanttiiniksi muutettuun linnaan, jonka omistaa tuhatvuotias entinen piraatti Maz Kanata. Kanata lupaa auttaa BB-8:n takaisin Vastarinnan luokse. Finn pelkää ritarikuntaa ja haluaa mieluummin paeta. Rey löytää Kanatan holveista valosapelin, joka kuului ennen Lukelle ja sitä ennen tämän isälle Anakin Skywalkerille. Hän näkee näkyjä itsestään sekä Kylo Renin menneisyydestä. Kauhuissaan Rey kieltäytyy Kanatan neuvosta ottaa valosapeli ja pakenee metsään, jolloin Kanata antaa sapelin Finnille.


title: Star Wars: The Force Awakens

text: Tähdentappajatukikohdan tuhottua superaseellaan Hosnianin aurinkokunnan, jossa Tasavallan senaatti nykyään toimi, ritarikunta hyökkää Takodanalle löytääkseen BB-8:n. Han, Chewbacca ja Finn pelastuvat hengissä selvinneen Poen johtaman Vastarinnan X-siipihävittäjien ryhmän ansiosta, mutta Kylo sieppaa Reyn ja vie hänet Tähdentappajatukikohtaan. Rey huomaa olevansa herkkä Voimalle ja onnistuu sen avulla vastustamaan Kylon mielenluotaustekniikkaa sekä manipuloimaan yhden iskusotilaan vapauttamaan hänet. Leia ja C-3PO saapuvat Takodanalle, tavaten Hanin ja Chewbaccan monien vuosien jälkeen, ja vievät heidät Vastarinnan tukikohtaan planeetta D’Qarille. Ritarikunnan valmistellessa asettaan D’Qarin tuhoamista varten, Vastarinta kehittää suunnitelman sen tuhoamiseksi. Leia suostuttelee Hanin tuomaan heidän poikansa takaisin. Han, Chewbacca ja Finn soluttautuvat tukikohtaan tuhotakseen sen suojakilven, jotta hävittäjät voivat hyökätä. Han yrittää taivutella poikansa, jota hän kutsuu syntymänimellään ”Ben”, hylkäämään Voiman pimeän puolen. Ristiriitaisista tunteistaan huolimatta, Kylo lopulta tappaa Hanin. Raivostunut Chewbacca ampuu Kyloa ja laukaisee räjähteet, jolloin X-siipihävittäjät aloittavat ketjureaktion, joka alkaa tuhota tukikohtaa.


title: Star Wars: The Force Awakens

text: Haavoittunut Kylo seuraa Finniä ja Reytä pinnalle. Kylo ja Finn päätyvät valosapelitaisteluun, jossa Finn haavoittuu pahasti. Rey ottaa sapelin ja käyttää Voimaa voittaakseen Kylon, mutta maahan ilmestynyt halkeama erottaa heidät toisistaan. Snoke käskee Huxia evakuoimaan tukikohdan ja tuomaan Kylon hänelle, samalla kun Rey ja Chewbacca pakenevat "Falconilla" Finn mukanaan. Vastarinta juhlii D’Qarilla Tähdentappajatukikohdan tuhoa, mutta Leia, Chewbacca ja Rey surevat Hanin kuolemaa. Luken katoamisesta asti horroksessa ollut R2-D2 herää ja yhdistää BB-8:n hallussa olevan kartan itsellään oleviin osiin kartasta. Kartan johdattamana Chewbacca ja R2-D2 vievät Reyn meriplaneetalle nimeltä Ahch-To, missä Rey löytää Luken ja näyttää valosapelin hänelle.


title: Star Wars: The Force Awakens

text: R2-D2:ta kaikissa saagan aiemmissa osissa esittänyt Kenny Baker toimi konsulttina hahmoa varten. Yahan Ruhian, Iko Uwais ja Cecep Arif Rahman esittävät rikollisjoukon Kanjiklub Gangin jäseniä Tasu Leechia, Razoo Qin-Feeta ja Crokind Sandia. Lisäksi seuraavat näyttelijät esittävät elokuvassa nimettömiä rooleja: Crystal Clarke, Pip Anderson, Christina Chong, Miltos Yerolemou, Amybeth Hargreaves, ja Leanne Best. Daniel Craig ja Michael Giacchino tekevät elokuvassa cameot iskusotilaina. Ewan McGregor (esiosatrilogian Obi-Wan Kenobi) ja Frank Oz (Yoda) äänittivät pienen osan dialogia elokuvaa varten yhteen kohtaukseen, jota täydennettiin myös edesmenneen Alec Guinnessin (alkuperäistrilogian Obi-Wan Kenobi) äänellä.


title: Star Wars: The Force Awakens

text: The Walt Disney Company tiedotti elokuvan olevan suunnitteilla 30. lokakuuta 2012 hankittuaan Lucasfilmin omistukseensa. Sen on tarkoitus aloittaa uusi trilogia, jonka myöhemmät osat ilmestyisivät vuosina 2017 ja 2019. "Tähtien sota" -elokuvasarjan luoja George Lucas toimii trilogian luovana konsulttina.


title: Star Wars: The Force Awakens

text: Michael Arndt palkattiin luonnostelemaan elokuvan käsikirjoitusta vuonna 2012 jo ennen kuin Disney osti Lucasfilmin. "Imperiumin vastaiskussa" ja "Jedin paluussa" käsikirjoittajana toiminut Lawrence Kasdan värvättiin konsultiksi. J. J. Abrams valittiin ohjaajaksi tammikuussa 2013. Loppuvuodesta 2012 Arndt kiinnitettiin virallisesti elokuvan käsikirjoittajaksi, mutta lokakuussa 2013 hän siirtyi syrjään ja elokuvan käsikirjoittajiksi nimettiin Lawrence Kasdan ja Abrams.


title: Star Wars: The Force Awakens

text: Walt Disney Studiosin puheenjohtaja Alan F. Horn kertoi huhtikuussa 2014, että elokuvan roolitus on lähes valmis. 29. huhtikuuta 2014 elokuvan näyttelijät julkistettiin. Elokuvan pääosissa ovat John Boyega, Daisy Ridley, Adam Driver, Oscar Isaac, Andy Serkis, Domhnall Gleeson ja Max von Sydow. Edellisten elokuvien näyttelijät Harrison Ford, Carrie Fisher, Mark Hamill, Anthony Daniels, Peter Mayhew ja Kenny Baker uusivat roolinsa. 2. kesäkuuta 2014 Lupita Nyong’on ja Gwendoline Christien kerrottiin liittyvän elokuvan näyttelijäkaartiin. 3. heinäkuuta 2014 Crystal Clarken ja Pip Andersenin kerrottiin liittyvän elokuvan näyttelijäkaartiin. 17. heinäkuuta 2014 brittiläisen Christina Chongin kerrottiin liittyneen elokuvan näyttelijäkaartiin. Myös Miltos Yerolemou, Greg Grunberg ja Warwick Davis näyttelevät elokuvassa.


title: Star Wars: The Force Awakens

text: Valmistautuakseen elokuvaan Mark Hamillille hankittiin personal trainer ja ravitsemusasiantuntija elokuvan tuottajien toiveesta, jotta hän näyttäisi mahdollisimman paljon vanhemmalta versiolta Lukesta. Myös Carrie Fisher sai personal trainerin ja ravitsemusasiantuntijan avustusta valmistautuakseen elokuvaan. Toukokuussa 2014 Fisherin äiti Debbie Reynolds kertoi tyttärensä laihtuneen jo 18 kiloa elokuvaa varten.


title: Star Wars: The Force Awakens

text: Maaliskuussa 2014 elokuvan kuvausten kerrottiin alkavan toukokuussa 2014 Pinewood Studiosilla. 2. huhtikuuta kuvausten kerrottiin jo alkaneen. Kuvaukset alkoivat Abu Dhabissa 16. toukokuuta 2014.


title: Star Wars: The Force Awakens

text: Harrison Fordin kerrottiin loukanneen kuvauksissa nilkkansa ja joutuneen sairaalahoitoon kesäkuussa 2014. Marraskuun alussa 2014 elokuvan kuvausten kerrottiin päättyneen.


title: Star Wars: The Force Awakens

text: Elokuva kuvattiin 2D:nä ja muutettiin kolmiulotteiseksi vasta jälkituotannossa.


title: Star Wars: The Force Awakens

text: Elokuvan musiikin on säveltänyt kaikki edelliset kuusi "Tähtien sota" -elokuvaa säveltänyt John Williams.


title: Star Wars: The Force Awakens

text: Sara Maria Forsberg loi elokuvaa varten uuden kielen. Kieltä kuullaan elokuvassa avaruusolioiden puhumana. Forsberg valmistautui työhön kuuntelemalla YouTubesta sellaisia kieliä, joita hän ei ymmärrä. Hän kehitti sanoja, käytti niitä oikeissa tilanteissa, kirjoitti vuorosanat ylös ja äänitti ne. Forsberg lähetti Yhdysvaltoihin äänitiedostot vuorosanoista, jotka sitten opetettiin näyttelijöille.


title: Star Wars: The Force Awakens

text: "Star Wars: The Force Awakens" sai maailmanensi-iltansa Los Angelesissa 14. joulukuuta 2015. Ranskassa, Italiassa ja useassa muussa Euroopan maassa se sai ensi-iltansa 16. joulukuuta, Britanniassa 17. joulukuuta, ja Yhdysvalloissa sekä Japanissa 18. joulukuuta. Sitä esitettiin myös 3D:nä ja Imax 3D:nä.


title: Star Wars: The Force Awakens

text: Elokuvan nimi "Star Wars: The Force Awakens" ilmoitettiin 6. marraskuuta 2014. Aiemmista sarjan elokuvista poiketen, "The Force Awakensin" nimeä ei suomenneta. Ennakkoliput tulivat myyntiin 19. lokakuuta 2015, ja laajan kysynnän vuoksi monet lippuja myyvät sivustot kaatuivat. Britannian kolmanneksi suurin elokuvateatteriketju, Vue Cinemas, myi 45 000 lippua ensimmäisen vuorokauden aikana, joista 10 000 myytiin ensimmäisen 90 minuutin aikana rikkoen teatterin ennätyksen. Elokuva myi 6,5 miljoonan dollarin edestä Imax-lippuja yhden päivän aikana rikkoen ennätyksen. Imax ei ollut aiemmin kirjannut yli miljoonan dollarin edestä myytyjä ennakkolippuja yhden päivän aikana.


title: Star Wars: The Force Awakens

text: 23. maaliskuuta 2016 elokuvan Blu-ray versio vuodettiin laittomasti internetiin ja ensimmäisten kahdentoista tunnin aikana elokuvaa oltiin ladattu jo yli 250 000 kertaa.


title: Star Wars: The Force Awakens

text: Elokuvan ensimmäinen traileri julkaistiin 28. marraskuuta 2014 elokuvasarjan virallisella YouTube-kanavalla. Toinen traileri julkaistiin 16. huhtikuuta 2015 Star Wars Celebration -tapahtumassa Anaheimissa, Kaliforniassa. Kolmas ja viimeinen traileri julkaistiin 19. lokakuuta 2015.


title: Star Wars: The Force Awakens

text: "Star Wars: The Force Awakens" on saanut yleisesti hyvän vastaanoton. Rotten Tomatoes -sivustolla 94% kriitikoista on antanut sille positiivisen arvostelun keskimääräisellä arvosanalla 8,2/10. Tulos perustuu 304 arvosteluun. Metacritic-sivustolla se on saanut painotetun keskiarvon 81/100, joka perustuu 51 arvosteluun.


title: Star Wars: The Force Awakens

text: "Star Wars: The Force Awakensiä" esitettiin elokuvateattereissa 24 viikon ajan ja se tuotti yhteensä 2,068 miljardia dollaria, joista 937 miljoonaa tuli Pohjois-Amerikasta ja 1,131 miljardia sen ulkopuolelta. Se oli vuoden 2015 tuottanein elokuva, ja on kolmanneksi eniten tuottanut elokuva kautta aikojen. Se oli historian 24:s elokuva, joka onnistui ylittämään miljardin dollarin rajan maailmanlaajuisesti, ja teki sen 12 päivän ennätysajassa. Se ylitti historian kolmantena elokuvana kahden miljardin dollarin rajan helmikuussa 2016.


title: Star Wars: The Force Awakens

text: "Star Wars: The Force Awakens" tuotti torstain ennakkonäytöksistä yhteensä 57 miljoonaa dollaria rikkoen edellisen ennätyksen, jonka teki "Harry Potter ja kuoleman varjelukset, osa 2" (43,5 miljoonaa) vuonna 2011. Samalla se teki kaikkien aikojen parhaan avauksen torstaipäivälle rikkoen "n" (2005) edellisen 50 miljoonan ennätyksen. Perjantaina se teki ennätysavauksen tuottamalla 120,5 miljoonaa dollaria. Avausviikonloppunaan elokuva teki ennätyksen tuottamalla 248 miljoonaa dollaria. Maanantaina se rikkoi "Spider-Man 2 – Hämähäkkimies 2:n" (2004) asettaman ennätyksen (27,7 miljoonaa), kun se tuotti 40,1 miljoonaa dollaria. Tiistaina se rikkoi tiistaipäivän ennätyksen tuottamalla 37,3 miljoonaa dollaria. Keskiviikkona se tuotti arviolta 38 miljoonaa dollaria. Jouluaattona tuotto laski 27% edellisestä, kun elokuva tuotti 27,5 miljoonaa dollaria nostaen Pohjois-Amerikan kokonaistuoton 391 miljoonaan dollariin. Elokuva teki joulupäivän ennätyksen tuottaen 49,3 miljoonaa dollaria. 6. tammikuuta 2016, vain 20 päivää ensi-iltansa jälkeen, "The Force Awakens" nousi "Avatarin" (2009) ohi eniten tuottaneeksi elokuvaksi Pohjois-Amerikassa.


title: Star Wars: The Force Awakens

text: "The Force Awakens" sai ensi-iltansa keskiviikkona 12 eri maassa tuottaen 14,1 miljoonaa dollaria. Torstaina se sai ensi-iltansa 32 eri maassa tuottaen 58,6 miljoonaa dollaria tuoden kokonaistuoton 72,7 miljoonaan dollariin. Se teki kaikkien aikojen suurimman yksittäisen päivän tuoton Britanniassa/Irlannissa, Saksassa, Norjassa ja Ruotsissa. Se teki myös kaikkien aikojen parhaan avauksen Britanniassa/Irlannissa, Saksassa, Australiassa, Brasiliassa, Uudessa-Seelannissa, Belgiassa, Suomessa, Alankomaissa, Norjassa, Ruotsissa, ranskaa puhuvassa Sveitsissä, Itävallassa, Ukrainassa, Slovakiassa, Kroatiassa, Islannissa, Serbiassa, Chilessä ja Perussa. Perjantaina se avautui Espanjassa ja Japanissa tuoden kokonaistuoton 129,5 miljoonaan dollariin. Avausviikonloppuun mennessä se oli tuottanut 281 miljoonaa dollaria. Maanantaina se tuotti 41,7 miljoonaa dollaria ja rikkoi maanantaipäivän ennätykset Tanskassa, Suomessa, Ranskassa, Norjassa, Britanniassa/Irlannissa ja Ukrainassa. Tiistaina elokuvan kansainvälinen kokonaistuotto nousi 364 miljoonaan, kun se tuotti 41,3 miljoonaa dollaria. Keskiviikkona sen tuotto ylitti 400 miljoonaa dollaria, kun se tuotti 38,4 miljoonaa. Jouluaattona, joka on tyypillisesti verkkaisempi elokuvapäivä, se tuotti 20 miljoonaa dollaria, mikä on 48% lasku edellisestä päivästä. Tapaninpäivänä elokuva tuotti 133 miljoonaa dollaria nostaen kansainvälisen kokonaistuoton 546 miljoonaan. Se ylitti samalla miljardin dollarin rajan maailmanlaajuisesti 12 päivän ennätysajassa. 8. tammikuuta 2016 elokuva nousi kymmenen kansainvälisesti eniten tuottaneen joukkoon 821,3 miljoonalla dollarilla. Samalla se ohitti "007 Skyfallin" (2012) Britanniassa ja nousi maan eniten tuottaneimmaksi elokuvaksi 103 miljoonalla punnalla. Se on historian toinen elokuva, joka on onnistunut tuottamaan yli sata miljoonaa puntaa Britanniassa. Elokuva sai ensi-iltansa Kiinassa vasta 9. tammikuuta tuottaen ennätykselliset 52,6 miljoonaa dollaria.


title: Star Wars: The Force Awakens

text: Elokuva oli vuoden 2016 Oscar-gaalassa ehdolla viidessä kategoriassa: musiikki (John Williams), äänitehosteet (Matthew Wood ja David Acord), äänitys (Andy Nelson, Christopher Scarabosio ja Stuart Wilson), leikkaus (Maryann Brandon ja Mary Jo Markey) ja erikoistehosteet.


title: Polvo

text: Polvo on yhdysvaltalainen indie rock-yhtye Chapel Hillistä Pohjois-Carolinasta. Yhtyeen perustivat vuonna 1990 laulaja-kitaristit Ash Bowie ja Dave Brylawski. Muut jäsenet ovat Brian Quast (rummut) ja Steve Popson (basso). Eddie Watkins oli yhtyeen alkuperäinen rumpali, mutta ei palannut yhtyeeseen, kun se teki comebackin vuonna 2008. Yhtyettä pidetään math rockin edelläkävijänä, vaikka yhtye ei sitä itse myönnä.


title: Steffen Fetzner

text: Steffen Fetzner (s. 17. elokuuta 1968 Karlsruhe) on saksalainen pöytätennispelaaja. Fetzner voitti olympiahopeaa Barcelonasta 1992 miesten nelinpelistä yhdessä Jörg Roßkopfin kanssa.